qundao/data-zh-poetry huggingface dataset:
寄侍郎朱公二律
作者：王世贞
朝代：明

楚天南望鹿门开，急榜眠鸥总未猜。大泽春云怀璞卧，高江寒月弄珠回。风尘厚禄多惭色，泉石清时有异才。岂为王生曾结袜，汉庭争问释之来。蓟门车马竞斜晖，投劾何人早息机。十载春阴留棘寺，九秋兵色避荷衣。别来天地论心阔，自昔云霄握手稀。凭向武陵贻玉案，芳波或恐涨渔矶。
寄侍郎朱公二律·其一
作者：王世贞
朝代：明

楚天南望鹿门开，急榜眠鸥总未猜。大泽春云怀璞卧，高江寒月弄珠回。风尘厚禄多惭色，泉石清时有异才。岂为王生曾结袜，汉庭争问释之来。
寄侍郎朱公二律其二
作者：王世贞
朝代：明
体裁：七言律诗

蓟门车马竞斜晖，投劾何人早息机。十载春阴留棘寺，九秋兵色避荷衣。别来天地论心阔，自昔云霄握手稀。凭向武陵贻玉案，芳波或恐涨渔矶。
寄俞丈兵使汝成
作者：王世贞
朝代：明

握手滹沱色，相看又转蓬。建牙秋鸟外，乘障白云中。手削三关险，身先六郡雄。举军骄塞月，万马听秋风。行路难毋问，从军乐未穷。勿投班氏笔，留写汉臣功。
寄俞仲蔚
作者：王世贞
朝代：明

病后青山足卧游，愁时白雪自为酬。开门草色迷三径，刺史干旄不可求。
寄俞仲蔚
作者：王世贞
朝代：明

维昔休明代，委运忘悦康。山泽饶栖遁，霄汉富翱翔。穷显无鳏职，操志略相当。念余与之子，揽佩撷奇章。弱植不固含，明廷幸见扬。恒恐摧剥候，玄露负微芳。四兵东南来，杀气被乾纲。湖海波荡潏，一苇安得航。桃李植通衢，搴摘固其常。幽兰秀深谷，樵采虞见伤。我生非磐石，焉睹鬒不霜。奚必婴祸罗，百年等归藏。许子以不刊，勖哉爱景光。
寄勉魏氏二甥
作者：王世贞
朝代：明

玉树元双挺，鹓雏好并翻。外家饶宅相，若个魏阳元。
寄卢次楩
作者：王世贞
朝代：明

大伾山头花满烟，春来竟日酒垆眠。不知妻子关何事，乞取囊中卖赋钱。
寄吴明卿
作者：王世贞
朝代：明

十年调笑殿中郎，？阁空传下凤皇。天到七闽犹未尽，人过五岭向谁狂。青云究至疏词客，白雪于今满瘴乡。总为明时应少住，莫教寒色甚潇湘。
寄吴明卿
作者：王世贞
朝代：明
体裁：七言律诗

十年调笑殿中郎，�阁空传下凤皇。天到七闽犹未尽，人过五岭向谁狂。青云究至疏词客，白雪于今满瘴乡。总为明时应少住，莫教寒色甚潇湘。
寄吴明卿邵武
作者：王世贞
朝代：明

襆被当年出汉庭，中原秋色共飘零。吴天剑夺真人紫，闽海符分使者青。别后登龙愁自掩，道傍歌凤好谁听。因君更熟扬雄赋，怃悴风尘懒独醒。
寄吴舍人明卿
作者：王世贞
朝代：明

忆尔含香供奉班，书题腊日到江关。沨沨诗句云霄里，落落吾侪天地间。别思孤琴临大泽，生涯双屐满青山。汉宫秋湛仙人掌，沆瀣文园好自攀。
寄周小史
作者：王世贞
朝代：明

邹阳不仕汉，王粲尚依刘。滇海无归客，襄江有寓侯。卖文宁活计，设醴可宽愁。薄业湖田在，粗饶雀鼠谋。
寄嘉定杨司训
作者：王世贞
朝代：明

谈诗匡鼎旧名家，且为诸生拥绛纱。吏部名仍悬日月，广文官欲带烟霞。春风暂假专城绶，秋水犹疑上汉槎。为问高斋今夜色，可无清梦到京华。
寄处州喻太守邦相兄
作者：王世贞
朝代：明

括苍太守乐有余，两衙无事但读书。开笼自调青田鹤，罢酒不啖好溪鱼。昼长鸟雀衔吏帻，秋净烟霞生客裾。却问钱塘旧官长，玉台手板竟何如。
寄夏州张中丞
作者：王世贞
朝代：明

然明风绩许谁攀，西断单于指掌间。投笔欲干蒲类海，如椽还湿贺兰山。蘘无赤白烽长偃，绶有银黄肘不闲。闻道秦天犹咫尺，未须愁问玉门关。
寄太平龙同知身之时儿子以试事过谒
作者：王世贞
朝代：明

阴阴桃李遍吴关，竹马胥江望转殷。第入中兴循吏传，何须北阙谏臣班。名高不让诸侯美，才大长怜半刺闲。欲识使君行乐处，千秋今日是龙山。杯酒吴阊惜离群，一时宾从雅能文。快哉丘壑归田父，美矣楼船属使君。试泛锦帆牛渚月，能忘篮舆虎丘云。如闻儿辈窥东阁，倘有余光可借分。
寄太平龙同知身之时儿子以试事过谒·其一
作者：王世贞
朝代：明

阴阴桃李遍吴关，竹马胥江望转殷。第入中兴循吏传，何须北阙谏臣班。名高不让诸侯美，才大长怜半刺闲。欲识使君行乐处，千秋今日是龙山。
寄太平龙同知身之时儿子以试事过谒·其二
作者：王世贞
朝代：明

杯酒吴阊惜离群，一时宾从雅能文。快哉丘壑归田父，美矣楼船属使君。试泛锦帆牛渚月，能忘篮舆虎丘云。如闻儿辈窥东阁，倘有余光可借分。
寄子与
作者：王世贞
朝代：明

严城淹驻节，飞雪捲淮波。此地唯予先，新诗任汝多。论交失宇宙，把酒异山河。倘念高阳侣，春风掩户过。早晚辞桐柏，春来到霅无。万山青待汝，一雁迥愁吾。高步才难发，横行思转孤。仗谁消日月，为计亦江湖。
寄子与
作者：王世贞
朝代：明

至后今年雪未匀，江南梅柳剧含春。自缘衣食犹关世，仅有篇章肯向人。沧海渔竿容独把，白云华省更谁亲。闻君日逐荆卿饮，击筑长歌渐隐沦。
寄子与
作者：王世贞
朝代：明

荒城浊酒驻寒骖，霜老枫林万木酣。薄宦诗名空海内，故人秋兴满江南。书来破冢仍无恙，别后单衣转不堪。肯道草玄偏寂寞，看君他日胜桓谭。
寄子与·其一
作者：王世贞
朝代：明

严城淹驻节，飞雪捲淮波。此地唯予先，新诗任汝多。论交失宇宙，把酒异山河。倘念高阳侣，春风掩户过。
寄子与·其二
作者：王世贞
朝代：明

早晚辞桐柏，春来到霅无。万山青待汝，一雁迥愁吾。高步才难发，横行思转孤。仗谁消日月，为计亦江湖。
寄宗子相
作者：王世贞
朝代：明

先后成归客，艰难有避兵。地偏穷遣信，天坼异浮生。桂树云常合，桃花水未平。何当徇微禄，愧尔向时名。明月邗沟水，飞花绕郭多。闭门时辈远，开卷古人过。旧社谁能继，新诗各自歌。更论燕市饮，相顾邈山河。
寄宗子相·其一
作者：王世贞
朝代：明

先后成归客，艰难有避兵。地偏穷遣信，天坼异浮生。桂树云常合，桃花水未平。何当徇微禄，愧尔向时名。
寄宗子相·其二
作者：王世贞
朝代：明

明月邗沟水，飞花绕郭多。闭门时辈远，开卷古人过。旧社谁能继，新诗各自歌。更论燕市饮，相顾邈山河。
寄宗良国尉
作者：王世贞
朝代：明

江水粼粼无限声，接天风雨豫章城。俱传子政为亲累，不拟文休入弟评。朱户蓬蒿添傲色，清斋橡栗助饥鸣。蒲团欲掷人间世，却为交游感慨生。
寄家弟振美
作者：王世贞
朝代：明

江头风色峭帆新，江雁衔芦来往频。握手已非生别地，题诗还是暂时人。天横北海书难信，日落吴门练未真。俗敝汝曹无可却，时违豺虎即须亲。
寄寿子与观察文六十
作者：王世贞
朝代：明

著成中论日逍遥，迟晚功名始自超。亥足步过天一半，弘年策射汉三朝。筹从海屋添来易，梦近仙山景亦饶。为拟平原歌柰乐，婀娜轩冕向青霄。与君通籍便相亲，耆指应刘更几人。春雪倡来无后辈，风波阅尽有完身。兰芬藉藉留三楚，棠色阴阴遍七闽。不独玺书天上下，还闻抱送两麒麟。
寄寿子与观察文六十·其一
作者：王世贞
朝代：明

著成中论日逍遥，迟晚功名始自超。亥足步过天一半，弘年策射汉三朝。筹从海屋添来易，梦近仙山景亦饶。为拟平原歌柰乐，婀娜轩冕向青霄。
寄寿子与观察文六十其二
作者：王世贞
朝代：明
体裁：七言律诗

与君通籍便相亲，耆指应刘更几人。春雪倡来无后辈，风波阅尽有完身。兰芬藉藉留三楚，棠色阴阴遍七闽。不独玺书天上下，还闻抱送两麒麟。
寄寿宫保大司空潘公
作者：王世贞
朝代：明

淮海仙帆指日悬，燕京优诏自天传。那知岳降生申地，已是河宗献瑞年。帝赉玄熊因拯世，人夸白马不沉渊。宣房信有如椽笔，能写虞家禹贡篇。
寄寿戚大将军五十
作者：王世贞
朝代：明

渔阳健儿日欢謼，东风融冰作驼酥。问谁得此造物手，云台大将世所无。尺棰提来鞭谷蠡，一书飞去扫撑涂。千兵注目铁如意，万马回头金仆姑。椹紫衫围麟刻带，茜红缨挂虎盘符。东方别献肃慎砮，西域潜输天马驹。帐下剖符诸部曲，军前解甲五单于。绯衣将炙紫衣酒，服匿留犁竞前寿。弹琴峡口无杀声，挂甲峪头多息肘。久传名姓勒扶桑，近道君王夸细柳。鬓经百战霜不辞，心为孤忠日堪剖。矍铄远居新息上，丹青肯落营平后。直置鹰扬四十年，表君青社能归否。
寄少保殷公
作者：王世贞
朝代：明

春酒如渑花满枝，醉谈归傅赐金时。天容弘景山中相，人识留侯帝者师。听罢齐风知再表，秉来周礼未全施。亦知咄咄非公事，海内苍生正系思。
寄少卿刘翁世龙
作者：王世贞
朝代：明

万死孤忠在，千秋一疏遥。主恩留大耋，天意见清朝。泌水犹堪乐，绵田肯受招。中兴有奇事，金紫听渔樵。
寄少司马丁公
作者：王世贞
朝代：明

十年曾见补天才，谁遣留侯倦汉回。听履星辰仍五岳，拂衣湖海更三台。窗前瀑布秋声发，镜里香炉紫气来。莫以齐门称国士，剑歌空上阖闾台。
寄少春丈时刻余所赠诗文于石置迟鸿台
作者：王世贞
朝代：明

台畔鸿冥成古今，台边龙卧转沈深。无妨宦拙闲居赋，可怪时清梁甫吟。我自余生安木石，谁从众毁出兰金。劳君不浅相怜意，解向王筠句里寻。
寄屠长卿
作者：王世贞
朝代：明

神虎门头一挂冠，镜湖东去海天宽。人间有客都无耳，自是相如胜井丹。莫以怜才少相君，提封尽跨五湖云。请看六字镌官诏，便是仙都十赉文。
寄屠长卿·其一
作者：王世贞
朝代：明

神虎门头一挂冠，镜湖东去海天宽。人间有客都无耳，自是相如胜井丹。
寄屠长卿·其二
作者：王世贞
朝代：明

莫以怜才少相君，提封尽跨五湖云。请看六字镌官诏，便是仙都十赉文。
寄广州陈司理因简黎惟敬少参
作者：王世贞
朝代：明

闽乡大海邑，日接岭南云。鲛室应无泪，羊城近有君。兰金雅自慕，萝薜怯相闻。倘下延徐榻，黎生可借分。
寄应在明
作者：王世贞
朝代：明

寒灯晕碧影重重，匣里吴钩欲化龙。莫向尊前论旧事，满天霜色锁芙蓉。
寄应天华大教授
作者：王世贞
朝代：明

秣陵官况似君稀，行散时时信马归。门下书生新绛帐，江南甲第旧乌衣。三山秀色看应饱，六代浮荣胜即肥。遮莫吴都赋初就，可凭双鲤到渔矶。
寄张大侍御迁吏部郎
作者：王世贞
朝代：明

向来周柱史，仍作汉郎官。不尽明光疏，还留启事看。青云归藻鉴，白日动衣冠。解道嵇康懒，书成也自宽。
寄张尚宝叔养尚宝前御史以言事罢起按二辅尝首荐予
作者：王世贞
朝代：明

霄汉重游地，风波百折身。一官新尚玺，三辅旧埋轮。霜色凌清禁，天颜许近臣。独惭虚剪拂，矫首属车尘。
寄张幼于庐居
作者：王世贞
朝代：明

吴阊春望欲何如，张仲蓬蒿故有馀。青史未荒游侠传，白云长卧孝廉庐。隔林幽鸟工催泪，拥榻寒山好著书。解道王筠能辨霓，可无双鲤示郊居。
寄张广平助甫六首
作者：王世贞
朝代：明

自甘愚谷五经春，无限天涯草色新。纵有除书应懒读，广平还是折腰人。当年宣室受釐开，绛灌如闻也爱才。三辅去天今尺五，何人解放贾生回。蛾眉萧飒不禁寒，青镜流年懒自看。大有丛台歌舞在，莫将行步怨邯郸。可随桃李恨春风，曾是春风掌握中。千尺乔松万年雪，不知天地为谁功。愁闻平子赋归田，半刺翱翔亦可怜。老病束书黄犊角，不烦重数好文年。雨色丹枫半掩扉，交游尺素渐来稀。无端最是随阳鸟，只作青云一处飞。
寄张广平助甫六首·其一
作者：王世贞
朝代：明

自甘愚谷五经春，无限天涯草色新。纵有除书应懒读，广平还是折腰人。
寄张广平助甫六首其三
作者：王世贞
朝代：明
体裁：七言绝句

蛾眉萧飒不禁寒，青镜流年懒自看。大有丛台歌舞在，莫将行步怨邯郸。
寄张广平助甫六首其二
作者：王世贞
朝代：明
体裁：七言绝句

当年宣室受釐开，绛灌如闻也爱才。三辅去天今尺五，何人解放贾生回。
寄张广平助甫六首其五
作者：王世贞
朝代：明
体裁：七言绝句

愁闻平子赋归田，半刺翱翔亦可怜。老病束书黄犊角，不烦重数好文年。
寄张广平助甫六首其六
作者：王世贞
朝代：明
体裁：七言绝句

雨色丹枫半掩扉，交游尺素渐来稀。无端最是随阳鸟，只作青云一处飞。
寄张广平助甫六首其四
作者：王世贞
朝代：明
体裁：七言绝句

可随桃李恨春风，曾是春风掌握中。千尺乔松万年雪，不知天地为谁功。
寄张文学长舆
作者：王世贞
朝代：明

一刺高名已自知，况传冰柱雪车诗。韩门乍喜过张籍，王棹还应忆戴逵。觅醉汝来应有醉，问奇吾老渐无奇。宁劳报案仍青玉，但许酬章似色丝。
寄张羽王别驾
作者：王世贞
朝代：明

诗穷不肯送，宦拙与谁论。日月青衫老，风霜白发新。平津无上客，楚泽有孤臣。问我秋来计，清尊夜夜亲。
寄张肖甫
作者：王世贞
朝代：明

离亭太白泻流霞，马首横刀意气誇。一自相如归使后，至今春雪满三巴。
寄张见父
作者：王世贞
朝代：明

万事俱不作，终年恒论诗。伯氏既以屈，汝诗欲何为。清淮破白后，上蔡飞苍时。兄酬复弟劝，吹埙还和篪。片语不孤赏，焉用他人知。吴下忝两陆，汝南推二陈。毋论青云器，各致白雪身。五马驱騀駊，双鸿散逡巡。晋楚齐秦匹，东西南北人。何当一杯酒，相向和阳春。
寄张见父·其一
作者：王世贞
朝代：明

万事俱不作，终年恒论诗。伯氏既以屈，汝诗欲何为。清淮破白后，上蔡飞苍时。兄酬复弟劝，吹埙还和篪。片语不孤赏，焉用他人知。
寄张见父·其二
作者：王世贞
朝代：明

吴下忝两陆，汝南推二陈。毋论青云器，各致白雪身。五马驱騀駊，双鸿散逡巡。晋楚齐秦匹，东西南北人。何当一杯酒，相向和阳春。
寄张通政
作者：王世贞
朝代：明

十年高枕寄松萝，天地风尘缓颊过。吴下青山双屐满，霅中明月片帆多。清秋杀气回长啸，迟暮生涯起浩歌。一自挂冠神武后，蓟门霜色有铜驼。
寄彭钦之太学
作者：王世贞
朝代：明

看君经笥腹便便，入洛何妨强仕年。旧有华亭豪士赋，新成兰史辟雍篇。桥门细雨巾从角，帝里高山瑟渐弦。师傅安昌应不乏，阿谁虚席待彭宣。
寄徐郎中文通
作者：王世贞
朝代：明

脩途岐交踪，遐慕并夙轨。伊昔沐休遘，西游徐与李。彳亍时名外，违心不复已。结佩遗所欢，要之相终始。斯道多苦心，勇者竟其止。君行在何所，乃在剑门里。层空削蛾眉，悬索仅度指。下临千仞壑，回湍浩无底。周营戒一失，那能不涉此。
寄德甫
作者：王世贞
朝代：明

余郎闭户草潜夫，懒向羊肠说故途。入狱丰城元有剑，罢侯新息本无珠。中年事业俱三径，昭代文章自五湖。为问吴张冠冕在，可能搔首一吟无。
寄怀岑绍兴允穆
作者：王世贞
朝代：明

忆尔飞书请尚方，一时风裁许谁当。丹心昼捧丹山日，白简春生白下霜。总为马迁奇禹穴，不教长孺薄淮阳。兰亭禊月仍堪赏，倘有新编可寄将。
寄挽黄淳父丈
作者：王世贞
朝代：明

少微东壁两星虚，偏落吴江恨有馀。见失奉高犹自可，听亡叔度转愁予。松能傲雪还成槁，兰岂当门也自锄。若个曾偷江左集，何人不购永兴书。窗前谷雨分茶鼎，屧底春山却笋舆。种种风流今日尽，可应南望不欷歔。
寄敬甫考功时拱辰太仆初归里
作者：王世贞
朝代：明

漳河霜雪捲丝纶，谁念先朝启事臣。废后笑他颜远句，悟来完得义熙身。从教闭户难逃侠，但是收书不畏贫。此际迟鸿台畔色，恍如双剑合延津。
寄明卿
作者：王世贞
朝代：明

十月吴天未授绵，秫田如薙计茫然。已从邻父求篱菊，复有江州佐酒钱。醉里旧游时自语，废来狂疾不须蠲。中原兄弟如无恙，大可渔矶稳昼眠。
寄明卿使君再觐
作者：王世贞
朝代：明

述职诸侯礼，梯航可厌频。峥嵘仍岳牧，偃蹇似波臣。梦入钧天旧，恩沾湛露新。如逢明主问，莫拟汉家薪。汝厌承明后，于今两报功。请歌诸国乐，谁似七闽风。霜益鱼符老，天开象魏雄。明堂当计吏，第一是吴公。
寄明卿使君再觐·其一
作者：王世贞
朝代：明

述职诸侯礼，梯航可厌频。峥嵘仍岳牧，偃蹇似波臣。梦入钧天旧，恩沾湛露新。如逢明主问，莫拟汉家薪。
寄明卿使君再觐·其二
作者：王世贞
朝代：明

汝厌承明后，于今两报功。请歌诸国乐，谁似七闽风。霜益鱼符老，天开象魏雄。明堂当计吏，第一是吴公。
寄明卿邵武四绝
作者：王世贞
朝代：明

樵岚山头云欲飞，家家竹马樵川矶。为道新年多气色，樵阳太守拜恩归。十年车马傍星霜，不向仙池忆凤皇。高阁祇今题卧治，怪来长孺薄淮阳。蛾眉一向掩秋尘，惭愧沾恩雨露新。拭泪暗将残镜照，玉颜还是旧时人。海内居然七子名，莫教踪迹拟王生。莲花肯作干将色，身在光明藏里行。
寄明卿邵武四绝·其一
作者：王世贞
朝代：明

樵岚山头云欲飞，家家竹马樵川矶。为道新年多气色，樵阳太守拜恩归。
寄明卿邵武四绝其三
作者：王世贞
朝代：明
体裁：七言绝句

蛾眉一向掩秋尘，惭愧沾恩雨露新。拭泪暗将残镜照，玉颜还是旧时人。
寄明卿邵武四绝其二
作者：王世贞
朝代：明
体裁：七言绝句

十年车马傍星霜，不向仙池忆凤皇。高阁祇今题卧治，怪来长孺薄淮阳。
寄明卿邵武四绝其四
作者：王世贞
朝代：明
体裁：七言绝句

海内居然七子名，莫教踪迹拟王生。莲花肯作干将色，身在光明藏里行。
寄曹云南
作者：王世贞
朝代：明

封事人堪老，长沙席未前。试论骢马客，谁更碧鸡天。放逐君恩并，淹留国士偏。南滇六月息，待汝击风烟。
寄朱鸿胪在明
作者：王世贞
朝代：明

长安车马逐芳菲，可向天涯叹滞违。名就不嫌方朔醉，官贫肯学曼容归。青山是处江南色，白雪从他蓟北飞。若问故人丘壑事，于今战后颇能肥。
寄李于鳞
作者：王世贞
朝代：明

卜筑新开济水浔，当门草色著书深。歌成明月难酬璧，买罢青山有赐金。海内交游虚屈指，天涯书素好论心。丰城纵许干将在，斗气苍茫不可寻。
寄李于鳞二十四韵
作者：王世贞
朝代：明

四顾空搔首，中原独抚膺。月寒青海雁，风偃赤霄鹏。道路逢他辈，声华亦可凭。强为知己语，敢并故人称。忆自唯吾汝，相逢属废兴。舟联私郭泰，楼卧仰陈登。落月过三市，高秋问七陵。河奔浩莽荡，岳削重崚嶒。没羽真疑虎，疏韝乍纵鹰。风烟身许混，天地目频瞪。俗就谁心折，篇成岂价增。拙于贫贱共，狂得古今憎。岭表梁公实，山东李伯承。宗徐少卓荦，榛也老飞腾。独往时难遏，横行意颇矜。英雄方识尔，踯躅有来朋。眉宇千年色，襟期万壑冰。过从原不偶，聚散忽因仍。别路人如织，微官我独绳。孤槎春气迥，双剑斗文凝。酬酢怀翻切，浮沈道鲜能。暂归依酒伴，随泊访渔灯。此物期终遇，生予或可徵。亦知疑白璧，代尔任青蝇。
寄李伯承
作者：王世贞
朝代：明

汉帝秋风在柏梁，一时词赋有辉光。那知此日文园令，犹有金茎露未尝。
寄李新喻伯承
作者：王世贞
朝代：明

近传陶令诗仍作，父老悬蒲并息机。山色巧当公府坐，瀑声晴向捲帘飞。凭将雁字论南北，说着蛾眉易是非。燕市酣歌残雪里，江城或已授春衣。
寄李本宁提学索其秦中文字
作者：王世贞
朝代：明

关西众说杨夫子，供奉吾怜李翰林。即使人才饶棫朴，可无词赋慰萧森。秦风雅有同仇好，郢雪其如寡和音。老去闭门无一字，许公方外别论心。
寄杨伯章提学
作者：王世贞
朝代：明

曾向兰台挹御芬，中原桃李又归君。房心好映三台象，河洛仍开万古文。经术相家韦氏擅，秀才门客汉庭闻。应知大夏须梁栋，二室长松有卧云。
寄梁公实时病告南海
作者：王世贞
朝代：明

汝病矫矫不可驯，予游圉圉常依人。罗浮不尽古今色，大庾长先天地春。落日万里各异态，明月三秋时一轮。已闻凤歌失自料，况乃鸿断转伤神。
寄欧桢伯助教
作者：王世贞
朝代：明

寄语青毡郑广文，风流儒雅汉庭闻。从它明主题三绝，一绝于今总让君。
寄汝康
作者：王世贞
朝代：明

十年南北尽风埃，多难均输始见推。总为陆沈饶宦迹，或应趋走后时才。河排禹岸天文动，雪拥猗乡地利开。闻道柳州成晋问，几时还附雁书来。
寄汪中丞伯玉时以录闽功赐金币特诏推用
作者：王世贞
朝代：明

一书天散五湖踪，回首黄山意万重。我出未应终诮凤，君归争已识屠龙。弓藏战伐身犹在，鼎立文章代偶逢。俱道云中须魏尚，冯郎占对帝从容。至竟徵书及谢安，风尘差不愧微官。千金为骏聊先骨，六月抟鹏暂养翰。闻道解衣明主在，须留负弩细君看。烟岚瘴海还生色，铜柱当年墨未乾。
寄汪中丞伯玉时以录闽功赐金币特诏推用·其一
作者：王世贞
朝代：明

一书天散五湖踪，回首黄山意万重。我出未应终诮凤，君归争已识屠龙。弓藏战伐身犹在，鼎立文章代偶逢。俱道云中须魏尚，冯郎占对帝从容。
寄汪中丞伯玉时以录闽功赐金币特诏推用·其二
作者：王世贞
朝代：明

至竟徵书及谢安，风尘差不愧微官。千金为骏聊先骨，六月抟鹏暂养翰。闻道解衣明主在，须留负弩细君看。烟岚瘴海还生色，铜柱当年墨未乾。
寄汪生
作者：王世贞
朝代：明

十日平原饮，星文动有无。名高多借客，侠倦始兼儒。肝胆谁堪寄，诗篇仲不孤。莼鲈地何限，吾已号潜夫。
寄泉守周先生
作者：王世贞
朝代：明

为得闽中耗，愀然几废耕。有家俱中虏，无地不寻兵。此际干城在，应专保障名。寄言麟阁上，早晚着书生。
寄济宁朱公
作者：王世贞
朝代：明

十年蓬累卧江东，两见脩鳞济上通。天畔星为中执法，人间水属大司空。楼船昼集沙河雨，璧马秋歌瓠子风。转饷自来勋第一，玺书何日未央宫。
寄潘德元
作者：王世贞
朝代：明

十上书空就，荷衣太识君。倦游谗白雪，多路薄青云。客况难深语，乡书渐怯闻。还应赋秋兴，或可慰离群。
寄熊守元乘
作者：王世贞
朝代：明

向来尊俎失谈兵，保障论功有重轻。别诏相遗横海节，何人不畏伏波名。神钲浪挟鲸鲵徙，飞檄霜驱虎豹惊。槜李欲酬鸣越甲，苍梧今问获嘉城。
寄王丈道立登魁选
作者：王世贞
朝代：明

十载扬雄赋，诸生伏氏书。下帷多讲授，摇笔自吹嘘。价夺连城外，锋全百战馀。还将短瞿问，狗监尔何如。
寄王大参阳德时公初归永嘉以黄柑见贻
作者：王世贞
朝代：明

但作归人事事堪，永嘉名胜擅东南。吹笙雅称王乔岭，着屐偏宜谢监岩。客至风前饶白苎，书来霜后有黄柑。祗愁行乐燕京妒，不怕中山谤一函。
寄王明辅宪长
作者：王世贞
朝代：明

吴洲草色在离杯，尘海俄将万事催。我出终为寻壑计，君归还是济川才。谈时鹏鴳输庄叟，歌罢龙蛇惜介推。倘道徵书不解下，何因马骨上金台。
寄甘肃侯中丞儒宗
作者：王世贞
朝代：明

回首齐门和铗歌，辟书先后起烟萝。幕中明月堪相共，镜里秋霜奈我何。燕颔古来金印远，虎符西去玉关多。那能醉尔葡萄酒，射鹿还煎热洛河。
寄用晦君颇事丹术聊此志规
作者：王世贞
朝代：明

彭蠡春流白雪声，小山朱邸暮云横。枕中那得无鸿宝，其若当年误更生。
寄皇甫子循佥事
作者：王世贞
朝代：明

籍甚时名在，翛然晚境长。五言唐大历，群从鲁灵光。白苧多新曲，青袍少旧行。近闻宽胜事，箫鼓出横塘。
寄皇甫子循别驾
作者：王世贞
朝代：明

十载寒星汉署孤，一麾秋兴满江湖。阶前结草成书带，阁里看山是画图。未论折腰羞从事，曾因倒屣识潜夫。殷勤去雁如相访，已逐高阳旧酒徒。
寄石大理拱辰
作者：王世贞
朝代：明

昔我游漳河，遘子结欢好。穆生携其醴，邃古恣搜讨。及乎承平日，子壮予亦老。朔风吹飞藿，倏忽辞中道。为合长苦晚，为别长苦早。蒲柳不待冬，引分就枯槁。寄言和氏璧，斯世方共宝。为照当有时，有光且自葆。
寄穆考功兼简石给事
作者：王世贞
朝代：明

穆生醴酒薄，邴氏宦情微。人昔冰壶是，官今水镜非。风云千态出，天地一身归。予亦穷途客，因之赋采薇。物意毋深叹，君今试自看。枕高归卧易，钩直钓奇难。漳水鲂时上，淇园竹渐竿。有书堪送日，何必问弹冠。故人有羊角，一疏忤龙鳞。生死交情在，行藏世事频。还将孤愤意，俱付耦耕人。倘遇栖栖者，春风指问津。闻君读书处，乃在清漳源。小尔新蓬径，居然故漆园。暗芳书草发，空翠墨花翻。若语逍遥意，宁将出处论。
寄穆考功兼简石给事·其一
作者：王世贞
朝代：明

穆生醴酒薄，邴氏宦情微。人昔冰壶是，官今水镜非。风云千态出，天地一身归。予亦穷途客，因之赋采薇。
寄穆考功兼简石给事·其四
作者：王世贞
朝代：明

闻君读书处，乃在清漳源。小尔新蓬径，居然故漆园。暗芳书草发，空翠墨花翻。若语逍遥意，宁将出处论。
寄穆考功兼简石给事其三
作者：王世贞
朝代：明
体裁：五言律诗

故人有羊角，一疏忤龙鳞。生死交情在，行藏世事频。还将孤愤意，俱付耦耕人。倘遇栖栖者，春风指问津。
寄穆考功兼简石给事其二
作者：王世贞
朝代：明
体裁：五言律诗

物意毋深叹，君今试自看。枕高归卧易，钩直钓奇难。漳水鲂时上，淇园竹渐竿。有书堪送日，何必问弹冠。
寄答峻伯
作者：王世贞
朝代：明

殷勤吴季子，尺素为予言。春水初平霅，兰舟直到门。星归豫章驾，人卧桃花源。独有新诗就，谁堪细讨论。
寄答张助甫
作者：王世贞
朝代：明

中原高枕白云深，春草玄关懒自侵。不怕汝南人月旦，所愁江上鲤浮沈。凤皇独揽千寻德，鹦鹉双悬异代心。此日为君成感慨，武昌风色昼阴阴。中郎不爱卖碑钱，盛德那因乞米传。念尔去凌淮蔡雪，向谁呼觅孝廉船。忽惊鱼素冲江渚，骤有骊珠射楚天。无限故人推毂意，愁君手板少年前。
寄答张助甫·其一
作者：王世贞
朝代：明

中原高枕白云深，春草玄关懒自侵。不怕汝南人月旦，所愁江上鲤浮沈。凤皇独揽千寻德，鹦鹉双悬异代心。此日为君成感慨，武昌风色昼阴阴。
寄答张助甫·其二
作者：王世贞
朝代：明

中郎不爱卖碑钱，盛德那因乞米传。念尔去凌淮蔡雪，向谁呼觅孝廉船。忽惊鱼素冲江渚，骤有骊珠射楚天。无限故人推毂意，愁君手板少年前。
寄答张幼于下第
作者：王世贞
朝代：明

玉是连城价，兰为大国香。无言依正则，有泪待陵阳。白雪元堪寡，青云祇自荒。总应名就日，留滞亦文章。
寄答明卿二首
作者：王世贞
朝代：明

闽海迢遥路，柴门放逐身。双鱼不自意，五马更何人。旧态俄能发，穷交转向真。相逢未可定，佳句眼堪新。侧目中原并，游踪晚路偏。一麾仍领郡，万死及归田。宦在何妨薄，诗成祇共怜。高鹏与低鴳，天地亦茫然。
寄答明卿二首·其一
作者：王世贞
朝代：明

闽海迢遥路，柴门放逐身。双鱼不自意，五马更何人。旧态俄能发，穷交转向真。相逢未可定，佳句眼堪新。
寄答明卿二首其二
作者：王世贞
朝代：明
体裁：五言律诗

侧目中原并，游踪晚路偏。一麾仍领郡，万死及归田。宦在何妨薄，诗成祇共怜。高鹏与低鴳，天地亦茫然。
寄答明卿使君
作者：王世贞
朝代：明

谁言天远故人疏，尺一虽微意有馀。信过衡阳那是雁，书从蛮府不呼鱼。衰颜近日红从借，劲发安霜绿自如。共道楚工今识察，莫将清泪染琼琚。
寄答曾司马以三
作者：王世贞
朝代：明

明时帷幄运筹多，熟釜铭功字可摹。闻道黑山仍款塞，见来沧海不扬波。和偏郢里阳春调，赓是虞廷喜起歌。总为怀人清兴发，可将佳句施烟萝。
寄紫荆龚都督二绝
作者：王世贞
朝代：明

牙旗高拥黑云间，匣里并刀龙雀环。夜夜胡笳吹落月，秋声不敢近燕山。关头画角锁残霜，十万奇兵易水傍。却恨单于穿塞去，不教飞将取金章。
寄紫荆龚都督二绝·其一
作者：王世贞
朝代：明

牙旗高拥黑云间，匣里并刀龙雀环。夜夜胡笳吹落月，秋声不敢近燕山。
寄紫荆龚都督二绝其二
作者：王世贞
朝代：明
体裁：七言绝句

关头画角锁残霜，十万奇兵易水傍。却恨单于穿塞去，不教飞将取金章。
寄翁中丞
作者：王世贞
朝代：明

屈指当年意气看，惠文霜在尚堪弹。时平越海龙能卧，政就吴山虎不冠。幕府向开歌蒯晚，故人差健浣花寒。中原自忆商岩雨，春色浮云处处残。
寄耿中丞子承
作者：王世贞
朝代：明

秋风代马饮滦河，长狄霜桩鲁将戈。魏尚岂应飞捷误，乐羊无奈谤书多。匣中龙色思雷雨，槛外鸿心问罻罗。骏骨祇今身便是，不教伏枥怨蹉跎。
寄耿中丞子承
作者：王世贞
朝代：明

黄龙东去海云低，玄菟城头乌夜啼。帐下青羌新属国，军中白马旧安西。牙旗月拥诸陵出，甲帐天回万堞齐。最是驼酥争捧处，不妨飞捷醉中题。
寄耿中丞时服将�矣
作者：王世贞
朝代：明
体裁：五言律诗

琴弹何必就，太古有余音。历尽冰霜色，悠然天地心。一星堪审象，九夏望为霖。倘及衡门叟，秋江烟水深。
寄肖甫
作者：王世贞
朝代：明

辞侯张博望，就拜大鸿胪。幕府山犹昨，台城吏散无。主恩官九列，天意赋三都。若语郧襄帅，居然一竖儒。未论除目异，祇是起家同。宦迹难称薄，诗篇尚带穷。江声放衙后，山色捲帘中。六代风流事，春来尽属公。
寄肖甫
作者：王世贞
朝代：明

音尘莫恨蓟门疏，郧府天西远自如。地尽岷峨唯鸟道，江分蜀汉少鱼书。诸贤讲德甘棠后，万事惊心小草馀。圣主只今求剑切，可因春兴赋潘舆。
寄肖甫·其一
作者：王世贞
朝代：明

辞侯张博望，就拜大鸿胪。幕府山犹昨，台城吏散无。主恩官九列，天意赋三都。若语郧襄帅，居然一竖儒。
寄肖甫·其二
作者：王世贞
朝代：明

未论除目异，祇是起家同。宦迹难称薄，诗篇尚带穷。江声放衙后，山色捲帘中。六代风流事，春来尽属公。
寄致仕尚书山阴何公
作者：王世贞
朝代：明

十年霄汉未蹉跎，一疏风尘奈乐何。健忆贺公辞绂晚，贫怜疏傅赐金多。青天忽落持螯手，白日殊私捉鼻歌。为问山阴春雪夜，何时却放子猷过。
寄致仕尚书山阴何公
作者：王世贞
朝代：明

嵇山别墅倚云开，新放尚书天上回。客至不妨棋局赌，主恩还乞鉴湖来。
寄茂才陆师
作者：王世贞
朝代：明

少小疏剑术，委神役诗书。思厌曼容禄，将寻仲长庐。微好不逮宣，踯躅东海符。解髋虞阙芒，烹鲜守馀模。行逢少年子，磬折安所图。顾影若杯棬，何能不揶揄。劳翰媚深林，潜鳞冀天衢。吾师荆山秀，三刖泣路隅。至宝不自明，谁为辨璠玙。一朝奏秦廷，光映十五都。春华随阳逝，秋英方见舒。大美终必扬，蚤莫竟焉殊。远言营丘伯，乃是老匹夫。迩记菑川生，六十滞公车。茫茫通人趣，变化在泥涂。愿言保真贵，为子尽区区。
寄荅邢子愿先生子愿有诗似快已之得归而尚有忧谗畏讥之意故云
作者：王世贞
朝代：明

河朔风流邢子才，紫衫抛得似黄埃。爱他陶令归能赋，嗤我何公去复来。试看海鸥谁不下，但逢秋隼任相猜。欲寻后会知何日，珍重清洋醉里杯。
寄袁履善
作者：王世贞
朝代：明

使君有冰神，燕市醉相亲。奇字扬雄敌，新诗鲍照伦。衔杯即河朔，对局类秦人。一去璚枝晚，相期瑶草春。兴从思鲙逸，年与士龙均。北阙江湖梦，南冠市井臣。才浮庄叟瓠，官积汉家薪。吾意或无愧，天涯能重陈。
寄袁抑之鸿胪
作者：王世贞
朝代：明

汝向句传领百僚，予留沧海伴渔樵。风霜共饱谁终耐，日月如私未敢骄。地远鳞鸿甘寂寞，天空鹏鴳各逍遥。相逢莫责元龙礼，岂有山人爱折腰。
寄袁荆州丈兼问周水部
作者：王世贞
朝代：明

汝逐何逊沱江边，百花芳洲生紫烟。春风露冕失千载，郢雪高歌横一天。平生酒徒众所厌，散入海宇名俱传。倘问为郎杨执戟，又随车马竞新年。
寄袁鲁望
作者：王世贞
朝代：明

异时樽酒足平生，白眼俱誇无世情。自别风尘河朔饮，谁歌雨雪蓟门行。论心客路空车马，屈指流年过甲兵。赋就河东应有达，怜余早晚厌承明。
寄许左史兼讯西亭王孙
作者：王世贞
朝代：明

词客不寂寞，故人多辉光。许侯自厌五马去，十年相齐复相梁。大梁夷门已非故，大梁游侠犹倾慕。共道青云公子交，还誇白雪相如赋。病夫偃息东山庐，自言于世无所如。倘遇汉朝刘子政，为求鸿宝枕中书。
寄许殿卿相国
作者：王世贞
朝代：明

设醴君仍上客行，和歌予但酒人傍。中原剑色寒相慕，独夜琴心惋自伤。赋就三春梁苑雪，书成五月蓟门霜。唯馀径寸茕然在，岐路人间未可量。
寄许邦才
作者：王世贞
朝代：明

南北声名祇共怜，乾坤容鬓尚茫然。出为小草官仍拙，归去长杨赋更传。春至云青华不注，秋来雨白汶阳田。飘零古剑真谁识，遥夜寒光向斗边。
寄调许殿卿左史
作者：王世贞
朝代：明

㟙湖春水读书堂，谢客时时懒下床。稍出新篇曾御李，初携小妇为辞梁。贪听半语游僧偈，尽释南中奉使装。便是相逢能解脱，已应无泪傍山阳。
寄谢茂秦
作者：王世贞
朝代：明

亦知留赵鲁先生，片语能尊万乘名。何事平原无上客，却教双璧赠虞卿。
寄谢茂秦
作者：王世贞
朝代：明

罢醴谁堪邺下居，世情秋共鬓毛疏。家移潞子云边国，门少梁王雪后车。歌罢此生唯短铗，赋成何地不长裾。漳流转自并门上，可怪天南断鲤鱼。
寄赠刘子
作者：王世贞
朝代：明

汉殿辞新月，吴山理旧云。官初拜典客，人自号徵君。松坞苓从长，芝田鹤自群。怜余亦世弃，消息倘相闻。
寄赠史金吾
作者：王世贞
朝代：明

看君真作韫川珠，袭坐春风况不孤。家世旧传南史氏，禁廷新拜执金吾。门无下客歌弹铗，诏为名儒掌唾壶。最是将台寻礼乐，未须终夜读阴符。
寄赠同守王公为族孙泰亨请也
作者：王世贞
朝代：明

为问吴中贤半刺，牙绯新着主恩深。春风总是长依幰，暮夜都无可却金。见赠虔刀时出匣，亲栽召树已成阴。莫疑门下诸生颂，强半酬知一片心。
寄赠吴二皋倩
作者：王世贞
朝代：明

酒态傀俄兄不如，弄船钓得武昌鱼。青藜忽破高斋色，醒后吾伊读父书。
寄赠吴大倕倩
作者：王世贞
朝代：明

十载吴郎已大名，青山依旧楚诸生。似闻老蚌蹉跎意，欲遣双珠入帝城。
寄赠大名魏侍御
作者：王世贞
朝代：明

主圣臣身迥自轻，皭然霜色在台抨。向时河北推三凤，今日朝阳让一鸣。迁客几曾仇绛灌，相门谁不爱韦平。毋怜枳棘羁栖晚，劝尔聊收循吏名。
寄赠明卿给事谪江西幕
作者：王世贞
朝代：明

千秋屈宋后，湘水日溅溅。间识斯文在，粗明大造权。扶摇鹏力重，俶傥骥群先。竹箭曾输楚，荷衣乍释燕。老亲誇剪拂，贱子奉联翩。执礼家人并，论心国士偏。峥嵘俱志彀，摆落未忘筌。喜夺慈明驭，思操晏子鞭。琐垣劳守黑，车马笑谈玄。倏忽时谋胜，参差帝泽捐。公孙宁布被，主父但金钱。鸡肋移官外，龙鳞抗疏前。大名人尽敌，小蹶世何怜。岂必论株累，那能共瓦全。一麾疏紫气，万死仗青天。药物愁诗癖，戈矛与胜缘。折腰身并狎，抵掌态逾妍。未远虞翻道，仍高贾谊年。吴钩寒自峻，郡榻暮虚悬。彭蠡摇坤轴，匡庐插斗躔。尽收迁地色，还赋五君篇。偃蹇渔阳掺，飘零蜀国弦。为君尽一奏，不尔借谁传。泛任秋涛梗，留馀夏泽荃。昔贤惭涕泪，吾计失留连。倘问归来事，城南二顷田。
寄赠李惟贞侍御时清戎三楚将赴岭南
作者：王世贞
朝代：明

十道兵符事更新，少陵歌罢点行频。那知使者车前泪，转作君王笔底春。五岭可应任尉戍，三苗今是舜阶人。青灯促膝还思郢，愧杀囊封上紫宸。
寄赠李顺德于鳞
作者：王世贞
朝代：明

昨秋送我蓟门侧，天日黯作琉璃碧。强以雄心挥别泪，俯视万象俱堪掷。千言昵昵未肯尽，片语仓皇各深惜。高艑长驱不断风，被发悲歌向震泽。道逢北使行相问，生其果厌承明席。钜鹿西驰七百里，扶风秩中二千石。黄金横带历下过，里门高车排画戟。海内但不书生穷，大笑便出长安陌。何能毫末见文章，乍可沉沦就时格。贞也高阳一狂客，英雄草莽成莫逆。杯酒浮沉到处非，寸心炯炯留生识。昔者击鹿过徐卿，匕首忽奋珊瑚惊。立谈秋风搏雕鹗，纵饮沧海吞鲵鲸。生独嶷然摄神气，太华千叠云峥嵘。须臾瞪目奇句发，独扫满座无留行。更为击筑变清羽，起视河汉西北倾。生骑羸马出秋曙，一榻已下相予迎。每寻知己必往古，倘示新篇非世名。今予北来更牢落，眼中徐卿渐有情。拂袖低回望牛斗，掩耳刺促愁蝇声。勉㫋与生各自爱，胡为局蹐多哀鸣。请看日月岂相比，万古不废东西明。
寄赠杨二先辈
作者：王世贞
朝代：明

韦门经是业，荀氏德为星。勋烈开鳣座，诗书自鲤庭。蝉联三绶紫，雁序一衫青。好就河东赋，吹嘘入帝廷。
寄赠杨仲芳武选
作者：王世贞
朝代：明

当时尔拜尚书郎，天子宵衣问朔方。一疏中兴回日月，百年恩谴薄风霜。宛城昼闭名王马，汉壁晨驰大将床。突兀黄金秋色里，复看前箸借明光。
寄赠杨锦衣今太宰公子时上以秋日大阅杨当扈从
作者：王世贞
朝代：明

左櫜明月绣蝥弧，右箙连星银仆姑。别赐戟门丞相里，新从缇骑执金吾。山西将帅古来有，越公儿郎天下无。夺得头标还草檄，君王宴镐赐醍醐。
寄赠武林施翁施名经故将军也
作者：王世贞
朝代：明

隐囊班几恣清游，最讳人间说故侯。菊胜东陵瓜五色，家输荆楚橘千头。降心只傍禅僧语，信足那妨醉尉留。若问弇园何所似，六桥西去藕花洲。
寄赠漳浦张封君
作者：王世贞
朝代：明

闽海金波返照开，一星南极傍三台。君家天上张公子，曾向郎官宿里来。十二梁山青刺天，宁阳七十二飞泉。一泉一岁酿春酒，好致梁山张果前。蜡湖春涨读书堂，纱帽膝衫坐隐囊。总为新诗似何逊，山人今带水曹郎。
寄赠漳浦张封君·其一
作者：王世贞
朝代：明

闽海金波返照开，一星南极傍三台。君家天上张公子，曾向郎官宿里来。
寄赠漳浦张封君·其三
作者：王世贞
朝代：明

蜡湖春涨读书堂，纱帽膝衫坐隐囊。总为新诗似何逊，山人今带水曹郎。
寄赠漳浦张封君其二
作者：王世贞
朝代：明
体裁：七言绝句

十二梁山青刺天，宁阳七十二飞泉。一泉一岁酿春酒，好致梁山张果前。
寄赠罗中丞国华自贵竹移镇西川
作者：王世贞
朝代：明

除目中枢有大名，忽传开府更西征。已收罗鬼刀耕戍，凭取蓬婆铁作城。蜀道时清偏自易，雪山公到不为轻。亦知小镇堪投老，牢落床头铗自鸣。
寄赠陆丈叔平时年八十城居矣
作者：王世贞
朝代：明

支硎旧居花似锦，日日青山对高枕。栏中养鸭自呼名，笼里焙茶仍第品。纵令丹青妙入神，懒与探微作后身。但倾凿落天地老，偶染侧理云霞新。丈人畏俗不畏客，丈人逃名名转迫。骠骑门前聘难致，鸡林市中购即得。近闻颇倦襄阳耕，共惊庞公初入城。间从弘正语旧事，雅嗣文沈称先生。众中论交余最后，每得余言誇不朽。肯向芙蓉池上游，巾箱杂物皆翁有。
寄赠顾生
作者：王世贞
朝代：明

里门冠盖学天津，南阮由来不厌贫。从他废箸儿曹事，似汝淫书我辈人。沼上墨花堪染练，阶前带草欲成茵。肯为辟疆容径造，那将蜡屐比朱轮。
寄辽阳罗将军
作者：王世贞
朝代：明

十年辽海斗兵稀，边马乘秋转更肥。共道嫖姚新按塞，不愁明月满金微。医无闾畔暮云齐，回首军城万垒低。莫怪鲜卑惊白马，使君原是旧安西。
寄辽阳罗将军·其一
作者：王世贞
朝代：明

十年辽海斗兵稀，边马乘秋转更肥。共道嫖姚新按塞，不愁明月满金微。
寄辽阳罗将军·其二
作者：王世贞
朝代：明

医无闾畔暮云齐，回首军城万垒低。莫怪鲜卑惊白马，使君原是旧安西。
寄送侄孙鸿胪定鼎
作者：王世贞
朝代：明

青衫垂故鬓丝新，解带能眠丞相茵。纵有悬河君莫尽，古来三语定何人。当年公望有安期，今日蓝田玉一枝。若问江东米贵贱，但言王掾未全痴。吴阊风起木兰桡，祖道秋新绿旆骄。见说时清官更好，教人何地问渔樵。金马门前无限春，岁星何处不藏身。明年社肉初颁后，可向天涯忆远臣。
寄送侄孙鸿胪定鼎·其一
作者：王世贞
朝代：明

青衫垂故鬓丝新，解带能眠丞相茵。纵有悬河君莫尽，古来三语定何人。
寄送侄孙鸿胪定鼎·其四
作者：王世贞
朝代：明

金马门前无限春，岁星何处不藏身。明年社肉初颁后，可向天涯忆远臣。
寄送侄孙鸿胪定鼎其三
作者：王世贞
朝代：明
体裁：七言绝句

吴阊风起木兰桡，祖道秋新绿旆骄。见说时清官更好，教人何地问渔樵。
寄送侄孙鸿胪定鼎其二
作者：王世贞
朝代：明
体裁：七言绝句

当年公望有安期，今日蓝田玉一枝。若问江东米贵贱，但言王掾未全痴。
寄送吴高州明卿转贵省学宪
作者：王世贞
朝代：明

今皇禹贡古山川，似托图经亥步传。露冕再穷诸粤地，谈经仍向百蛮天。无论张楚名空大，即使居夷道亦全。寄语雍容台省客，几人曾共伏蒲年。
寄送廷尉孙公渡襄北上时郧镇自公疏开督府申军令不佞沗继武云
作者：王世贞
朝代：明

一疏明光有大邦，雄开幕府拥旌幢。前茅曙色通秦岭，后吹春声叠汉江。萧相规成元画一，羊公名在雅无双。欲知铃阁留题处，时复芸香透琐窗。儿童竹马汉江边，不数铜鞮拍手年。但是征南书负癖，还应大理棹登仙。青编倡雪犹存郢，白简雄风已到燕。三事故人如见及，可容平子赋归田。
寄送廷尉孙公渡襄北上时郧镇自公疏开督府申军令不佞沗继武云·其一
作者：王世贞
朝代：明

一疏明光有大邦，雄开幕府拥旌幢。前茅曙色通秦岭，后吹春声叠汉江。萧相规成元画一，羊公名在雅无双。欲知铃阁留题处，时复芸香透琐窗。
寄送廷尉孙公渡襄北上时郧镇自公疏开督府申军令不佞沗继武云·其二
作者：王世贞
朝代：明

儿童竹马汉江边，不数铜鞮拍手年。但是征南书负癖，还应大理棹登仙。青编倡雪犹存郢，白简雄风已到燕。三事故人如见及，可容平子赋归田。
寄邓兵宪
作者：王世贞
朝代：明

治郡功名不让黄，玺书频见下明光。谁将吴地随车雨，去作闽天列戟霜。射日龙文开组练，腾波鲸血偃馀皇。何人不借寇河内，有父唯呼邓护羌。童稚至今期竹马，东南是处爱甘棠。知君岂假讴谣重，总为骊珠逐孟尝。
寄邓州刘广文
作者：王世贞
朝代：明

昔忝襄邓节，于今十四年。清才岂我下，黄绶属城偏。七略元刘向，诸生仰郑虔。扶藜过五垄，探蠡酌甘泉。井自心源出，亭因览秀传。祗愁花蜡烛，不暖青寒毡。
寄郑山人若庸
作者：王世贞
朝代：明

平台宾从怅离群，岁晏鸿书喜乍闻。太守可题通德里，故人谁是信陵君。邺中玄醴寒于水，稷下雄谈逞似云。俱道少年输济胜，青囊肘后若为分。
寄郜侍御郜时以按鹾山西有所论劾不合移疾归魏
作者：王世贞
朝代：明

一去宁因疾，孤臣敢爱身。年华开对卷，风采出埋轮。竹写淇园雨，花明澶苑春。还将独行意，解作倦游人。休沐知何意，浮云万事停。心悬魏阙紫，泽满舜都青。懒不谈鹾算，醒难颂酒经。唯应杜门处，玄思入沈冥。
寄郜侍御郜时以按鹾山西有所论劾不合移疾归魏·其一
作者：王世贞
朝代：明

一去宁因疾，孤臣敢爱身。年华开对卷，风采出埋轮。竹写淇园雨，花明澶苑春。还将独行意，解作倦游人。
寄郜侍御郜时以按鹾山西有所论劾不合移疾归魏·其二
作者：王世贞
朝代：明

休沐知何意，浮云万事停。心悬魏阙紫，泽满舜都青。懒不谈鹾算，醒难颂酒经。唯应杜门处，玄思入沈冥。
寄陆与绳太仆
作者：王世贞
朝代：明

尺一书来绶便丹，共传鸣玉上金銮。那知此日攻驹在，犹作当年失马看。人爱赐环时却易，我怜完璧晚逾难。如闻楚泽波臣状，庶子泉头好自宽。
寄陆考功与绳
作者：王世贞
朝代：明

自起东山驾，苍生果不虚。舜门悬水镜，尧日满公车。契合孤忠后，穷分一气馀。久安遗世略，不草绝交书。
寄陈太常廷祼
作者：王世贞
朝代：明

帝念先朝折槛郎，徵书贺色动明光。还将白简酬青琐，不厌清斋守太常。天峻容台多日月，夜严宣室傍星霜。未须论到波臣事，推案看山也自强。
寄陈子兼提学
作者：王世贞
朝代：明

寒食江风黄鸟斜，故人蓬鬓各天涯。巴中父老相如谕，峡里星河博望槎。剑阁梦悬千里月，锦城人醉四时花。独怜方朔长安米，西望经年尺素赊。
寄陜西右方伯徐公公近以吾郡兵宪迁
作者：王世贞
朝代：明

别筵霜色惠文冠，遗爱偏留泪眼看。今日棠阴归右伯，古时薇省在长安。传来素翮随阳易，写就银钩度远难。珍重儿童一致语，时时竹马大河干。
寄顺天蹇中丞
作者：王世贞
朝代：明

清尘下马卷朱旗，正是呼韩款塞时。烽火不惊刁斗色，铙歌偏写越裳诗。雅闻茂苑棠千树，行见渔阳麦两岐。任使胙茅酬大国，不如调鼎赞无为。
寄顺甫比部
作者：王世贞
朝代：明

展转今三仕，蹉跎尚一官。重来秋署色，恐失岁星寒。计悟空言晚，身容薄禄宽。祇应骑马出，庭雪映书残。
寄顾圣少
作者：王世贞
朝代：明

乾坤亦有意，纵汝向中原。只益新诗好，那扶游客尊。拂衣缘躄者，垂涕过夷门。数尽人间事，能如知己恩。
寄顾山甫
作者：王世贞
朝代：明

君是吴阊人，不踏吴阊迹。野菜佐蒸藜，一饱枕白石。岁邸偶相见，眉宇寒山碧。却笑柴桑叟，被人唤彭泽。名者果何物，于身了何益。新诗不杜机，终难辞物色。晨起便无营，宁为晚饔计。青山不碍人，藜杖信所憩。酒半双颊红，往往吐豪鸷。譬彼咏荆卿，毫端剑光至。调笑主人公，侠儿谢都尉。但作蓬户观，朱门岂为累。
寄顾山甫·其一
作者：王世贞
朝代：明

君是吴阊人，不踏吴阊迹。野菜佐蒸藜，一饱枕白石。岁邸偶相见，眉宇寒山碧。却笑柴桑叟，被人唤彭泽。名者果何物，于身了何益。新诗不杜机，终难辞物色。
寄顾山甫·其二
作者：王世贞
朝代：明

晨起便无营，宁为晚饔计。青山不碍人，藜杖信所憩。酒半双颊红，往往吐豪鸷。譬彼咏荆卿，毫端剑光至。调笑主人公，侠儿谢都尉。但作蓬户观，朱门岂为累。
寄题于鳞白雪楼
作者：王世贞
朝代：明

平楚苍然万木齐，嵯峨飞阁岱云低。峰头玉蕊春长在，槛外金茎夜不迷。赋就梁园无左席，书来郢曲有新题。何人强责元龙礼，不遣清樽我辈携。伏枕清秋海岱边，高楼中擘俯苍烟。同云不尽千家晓，寒月长开万古妍。天上几看新玉树，山中端合老朱弦。誇他信美仍吾土，句就还应两地传。
寄题于鳞白雪楼·其一
作者：王世贞
朝代：明

平楚苍然万木齐，嵯峨飞阁岱云低。峰头玉蕊春长在，槛外金茎夜不迷。赋就梁园无左席，书来郢曲有新题。何人强责元龙礼，不遣清樽我辈携。
寄题于鳞白雪楼·其二
作者：王世贞
朝代：明

伏枕清秋海岱边，高楼中擘俯苍烟。同云不尽千家晓，寒月长开万古妍。天上几看新玉树，山中端合老朱弦。誇他信美仍吾土，句就还应两地传。
寄题何鸿胪仁仲甘露园
作者：王世贞
朝代：明

名从铁瓮城边得，人向金茎梦后归。豆蔻梢头浑欲醉，芙蓉叶上未应晞。海内争传杜甫诗，何将军第有园池。金鱼银甲从他好，第五名高心自知。一点晨光霜欲开，露华初润蕊珠台。墙头蛱蝶冲眉过，却道何郎傅粉来。千株桃李怨春华，九畹芳兰也自嗟。水部向来心性别，只拈霜管赋梅花。
寄题何鸿胪仁仲甘露园·其一
作者：王世贞
朝代：明

名从铁瓮城边得，人向金茎梦后归。豆蔻梢头浑欲醉，芙蓉叶上未应晞。
寄题何鸿胪仁仲甘露园·其三
作者：王世贞
朝代：明

一点晨光霜欲开，露华初润蕊珠台。墙头蛱蝶冲眉过，却道何郎傅粉来。
寄题何鸿胪仁仲甘露园·其二
作者：王世贞
朝代：明

海内争传杜甫诗，何将军第有园池。金鱼银甲从他好，第五名高心自知。
寄题何鸿胪仁仲甘露园·其四
作者：王世贞
朝代：明

千株桃李怨春华，九畹芳兰也自嗟。水部向来心性别，只拈霜管赋梅花。
寄题吴明卿参政北园
作者：王世贞
朝代：明

使君天许卧林丘，背郭园成事事幽。槛外星辰依北极，坐中冰玉尽南州。族云䁆蔼三舂变，平楚苍茫一鉴收。乞得邻花添烂漫，偶来山鸟献钩辀。怪他妨醉平泉石，便我寻芳杜若洲。机事总忘难抱瓮，生涯虽小学垂钩。邙山地贵夸编埒，玄武陂宽好竞舟。争以侬家五亩墅，白公池馆让风流。
寄题张伯子兑园
作者：王世贞
朝代：明

春至三河阴，百卉皆悦怿。主人何为者，席花读周易。毋为閟其口，相与成丽泽。
寄题清懒窝
作者：王世贞
朝代：明

秉介探夷尚，谢嚣负嵇癖。虽复蜕污浊，安为事雕饰。洋洋泌流水，结庐依其侧。飞花聊为径，野草纷如积。荆户启南薰，胡床挂东壁。兴至时命琴，客来或不帻。白云何英英，卧君庭中柏。不随飘风逝，为君助幽色。
寄题邹孚如舍人读书草堂
作者：王世贞
朝代：明

邹君新卜汉江居，带草缘阶墨染渠。雪满梁园堪就赋，天回碣石易成书。阳春里近高谁和，大酉山连胜有余。衰病转怜奇字少，不烦踪迹子云庐。
寄魏顺甫
作者：王世贞
朝代：明

白云高省意蹉跎，华发萧条掩镜过。莫怪相闻多楚调，秋风自傍楚人多。
寄黄州邹使君迪光兼简周弘礿选部
作者：王世贞
朝代：明

黄州黄菊遍地黄，太守餐英齿颊香。若少醇醪助秋兴，袛应悬榻待周郎。苍头信去频丁嘱，赤鼻矶头赋在无。闻说使君开碣石，不妨千载配双珠。
寄黄州邹使君迪光兼简周弘礿选部·其一
作者：王世贞
朝代：明

黄州黄菊遍地黄，太守餐英齿颊香。若少醇醪助秋兴，袛应悬榻待周郎。
寄黄州邹使君迪光兼简周弘礿选部·其二
作者：王世贞
朝代：明

苍头信去频丁嘱，赤鼻矶头赋在无。闻说使君开碣石，不妨千载配双珠。
寄黄生舒华
作者：王世贞
朝代：明

及尔书来日，行藏更可怜。一官诗自罢，万态酒堪捐。老岂时人力，穷馀异代权。何当具瓢笠，握手太湖烟。
寄龙君善博士
作者：王世贞
朝代：明

空自三才绝，时违不得骄。官仍广文冷，地觉永嘉遥。所至宽游目，何妨且折腰。黄柑三百颗，好趁越江潮。
富阳至桐庐道中
作者：王世贞
朝代：明

扬舲溯流上，秋色竞纷纷。翠荇波仍绣，丹枫壁自文。路疑千岭尽，山为一江分。夕照高低出，滩声远近闻。薜衣过木客，椒酒问桐君。欲叩幽栖意，峰峰多白云。
寒夜同顺甫过子与适于鳞书到
作者：王世贞
朝代：明

斗酒相过蓟苑东，高台雪后问来鸿。苍茫客思看人尽，辽落书题握手同。不独声名多抱恨，即论刀笔几称雄。春几易水登车日，谁为悲歌起大风。
寒夜怀元驭
作者：王世贞
朝代：明

无病无愁拥一毡，怯寒犹自不成眠。谁怜鸡骨支床者，布帽冲风访墓田。
寒日游天宁寺
作者：王世贞
朝代：明

冲寒此日城西寺，酌茗看山兴未涯。塔外风传群帝乐，林间雪是讲坛花。闻钟客散催疲马，施食僧归起倦鸦。襆被祗应忘说去，夜深还听演三车。
寒食
作者：王世贞
朝代：明

故人日以故，新冢岁行新。自惜无涯智，翻随有限身。落花寒食节，芳草旧园春。任是风光好，那无泪满巾。
寒食于官舍私荐感痛有述
作者：王世贞
朝代：明

晓知寒食节，洒泪荐清酤。岁岁悲新鬼，时时恨大巫。庭帏两世尽，天地一身孤。似有君王诏，青山着老夫。
寒食冶园道过大冯子
作者：王世贞
朝代：明

客路兼寒食，千林雨雪霏。俱言仲春尽，怕是落花飞。禁火柴门掩，穿云猎骑归。向君需社酒，还复理冬衣。
寒食前三日出郊外遇雪有作
作者：王世贞
朝代：明

气候今年晚，燕山雪片飞。可怜近寒食，犹未授春衣。半吐花如落，能歌莺尚稀。长怀浴沂伴，日暮咏而归。
寒食即事作
作者：王世贞
朝代：明

今年寒食寒未花，骤雨骄风使我嗟。东村柳条乍努眼，西渚芦笋仅抽芽。已闻回首失亲故，况乃转盼摧繁华。伯舆为情终不浅，时复扶携过酒家。
寒食山陵道中
作者：王世贞
朝代：明

马首春还薄，乾坤气未苏。乱山浮日断，危戍逼云孤。花发已如落，柳垂犹半枯。兵戈百战息，烟火数家无。哭泣惊新鬼，扶携问老夫。石壕初避吏，榆岭复防胡。生事悲机杼，雄心抚仆姑。七陵佳气在，长拱帝王都。
寒食志感示儿辈
作者：王世贞
朝代：明

六度逢寒食，肝肠寸寸灰。岂无悬日月，难拟到泉台。岁每惭新鬼，春从冷旧醅。儿曹须老大，莫忘介山哀。
寓怀
作者：王世贞
朝代：明

大禹迷终北，黄帝游华胥。化城高天表，古莽西南隅。阴阳亡交气，民人恒晏愉。乃知八极外，至乐故有馀。沴戾堕中央，令我不可居。阴谋相挡㧙，肉攫自纷拿。冥心超形外，冀得恣所如。矫氏脉季梁，任治为众医。泣者既不肖，歌者亦焉知。王孙戒祼葬，其友遂因之。庄氏等彭殇，达人守其规。求化焉能化，齐物故不齐。万类日樛纷，忘言将庶几。甲兵被天来，朝野无偃居。思欲从园绮，筑坯商山庐。优游终馀日，俯仰多所愉。恒恐坤维拆，陵谷荡为墟。展转不克谋，憣然悟微躯。吾闻至人造，水火置若无。浊酒且自浇，块然还太初。成季推郤縠，礼乐贵戎机。范宣让伯游，汰者亦不违。端揖堂皇上，彊楚辑衡雎。六氏为三家，蚕食公室卑。岂惟惭先节，晋德日言衰。神龙含夜光，千祀自无饥。即且甘其带，栩栩来见嗤。刘累气块结，上诉咸巫师。大化偶万形，此妍彼宁媸。两好各自固，焉在相是非。骊姬适晋侯，戎车啼妆湿。入宫与君欢，匡床愧其泣。才人邯郸艳，自誇倾城国。朝陪君王荐，夕作厮养匹。履荣仍讥贱，在约方念适。焉知非梦幻，役役劳真则。左氏饰繁辞，乃在丧其明。子长下蚕室，述史拟麟经。毋论委质亏，所爱千秋名。夸诩尺寸长，冀与大化争。无趾笑仲尼，桎梏被天刑。何况于二生，没齿徒营营。孔德岂不弘，匡人恨阳虎。参孝亦以孚，曾母为投杼。平原虚掩涕，毛生非溺者。古有两秋胡，空惊茂陵女。似是诚有端，偶来故无主。君子修冥冥，毁誉安足数。彘王蔑周武，中兴振宣谟。殷忧歌云汉，虽旱不告逋。山甫实明哲，方召有良谟。徐夷既宁只，猃狁亦奔徂。人情戒其恒，勤思内自渝。祈父怨爪牙，杜伯蹈淫诛。遂令轮台诏，千古惜终初。秋风杀万物，春气滋群苗。何如谢寒暑，不荣亦不凋。老氏薄圣人，赏罚日哓哓。天地为之端，生人安不浇。寄情太始外，恬穆日逍遥。大禹甘旨酒，愀然若有惩。万机日坌至，焉能事尊罂。陶公但湛饮，千载自休名。贫贱足肆志，富贵长营营。黼衮与布衣，交伸不可争。昔有无支祈，佻负百夫力。终古腥淮流，金锁时掣搦。贰负杀窫窳，帝讨羁石室。梏拲锢其形，千载郁如腊。中祀无百年，滔滔恶焉极。宣淫荡天纪，一死事以息。怅然念休代，奸人易为贼。皇王宪天则，广覆物不遗。四门列九服，大开明堂基。嬴帝吞六雄，扬兵震四垂。炎武因遗迹，滇岭悉来归。魋结袭冠簪，卉服改裳衣。西琛并南赆，王会无后期。善哉太史公，谓得圣人威。竖儒守一经，安能知是非。渥丹未离色，返服岂不早。念此有尽年，徇彼无穷道。角犊挂遗编，春原日游好。紫云西北来，慨然商山皓。为人作羽翼，短发何皓皓。赤松骂留侯，钓奇污诸老。处则为远志，出则为小草。文景体恭俭，陈粟俯丘山。易世因其资，气欲盖九纮。柏梁既以灾，建章遂造天。蜀汉穷材木，少府罄金钱。原麓既如髡，闾井宁不然。感此池上翁，精灵泣帝前。天心虽仁爱，毋乃滋倒悬。蜀有严夫子，渊博世无俦。九州历其八，意者辞帝州。五经亦以四，将无废春秋。春秋不忍读，帝州不可游。伐国且问谀，君子非所酬。是以终岩穴，冥心蹈清幽。四大偶然合，六尘遂缘生。幻心从兹起，空华竟何形。执幻既为幻，离幻亦无成。积渐由奢靡，既得不可名。万动顺其轨，杳然空中澄。定静与寂感，吾闻之孔经。卫人迎妇人，上车戒笞马。至门教送母，灭灶将失火。入室见臼曰，徙牖妨来者。此岂非所言，于时未为可。荆棘横周道，雷霆纷来下。硁硁小人哉，君子言不果。严仲怨韩相，避之轵深里。顾盻屠酤间，聂生为知己。百金何当道，片言杀心起。老母既以归，为君报睚眦。阑入白刃林，瞥然刺侠累。皮面不可迹，欲以存其姊。人间捐生士，殉名安足齿。■力见距山，浑夕出肥遗。軨軨娱空桑，鹿台啸凫徯。念欲耕沃沮，妖氛缠四维。回首盼天阍，沈深叩无期。相柳食九州，膏血瀰川坻。巫咸不能招，伥伥焉所归。步出城西门，踟蹰中不夷。道逢一仙长，自称广成师。授我一丸药，令我杜德机。揽镜朱颜凋，隤然废威仪。禽游无惊翼，兽逐鲜辟蹄。良玉岂不珍，在璞全光辉。惜哉和氏子，三刖乃其宜。西方有圣人，自然坐莲花。跏趺黄金相，下照千恒沙。庄严先帝释，纷诡诸罗叉。种种明心地，安在斗毗夸。奈何浮屠教，土木被诸华。求因还生障，积幻遂成魔。智士达其根，愚者将奈何。杨朱嗟旅人，二妇不相当。美好由心造，贵贱亦何常。屈平避上官，楚材湛沅湘。李牧中郭开，赵氏血纵横。俯念千秋感，畴能竟其方。揖莸登兰席，虽尊故不芳。投璧陨磻阶，虽碎不移光。衰周渝王纪，战伐浩相寻。兵戈无宁绪，诗书故不任。贾竖亦钓奇，王孙折豪心。片言双白璧，一字千黄金。虽非吐哺节，收名良已深。挟瑟华阳宫，朱门日沈沈。所以蓬蒿士，宁为抱膝吟。春秋宁无战，国辞良已修。获主称下臣，伏剑不相尤。虽靡赓歌代，优然见文柔。冯轼观士戏，无礼为君羞。况乃杯酒间，语笑皆戈矛。老父哀龚生，天年胡轻掷。孙登诮中散，不能含龙德。被裘舍遗金，恶在留其迹。生名为杀身，君平悟真易。二士岂不显，四贤胎余则。知白而守黑，乃为天下式。越石豪贵姿，贾氏为密亲。苟无晋阳操，若濡意何伸。深源苍生望，何如渭川滨。高卧不克全，北伐丧其真。慎始固所贵，薄终不足陈。狐兔当衢跃，豺虎争齧人。七尺犹未掩，是非遽难论。赤水三珠树，横条贯中天。金气何陆离，窃窥太乙躔。执法不能纠，紫微竟何言。下土虮虱臣，中夜心茫然。岂无弯弓志，腕弱意何宣。矫首太阳升，胡为向虞渊。在天恶疾风，飘飖无定期。一决土囊口，迭宕不支持。强排浮云出，又复拘阂之。吹沙荡青冥，日月改光辉。波涛甘湛溺，借汝发其私。此物何足论，但恐伤天威。吾闻共工氏，力欲吞九州。馀愤竟何伸，举首触不周。天为西北摧，地为东南浮。万姓弃嬴秦，项籍首相雠。白骨填函谷，濉水血不流。虽无君人业，千载起雄谋。战伐浩无终，吾生已马休。
寓怀·其一
作者：王世贞
朝代：明

大禹迷终北，黄帝游华胥。化城高天表，古莽西南隅。阴阳亡交气，民人恒晏愉。乃知八极外，至乐故有馀。沴戾堕中央，令我不可居。阴谋相挡㧙，肉攫自纷拿。冥心超形外，冀得恣所如。
寓怀·其三十
作者：王世贞
朝代：明

吾闻共工氏，力欲吞九州。馀愤竟何伸，举首触不周。天为西北摧，地为东南浮。万姓弃嬴秦，项籍首相雠。白骨填函谷，濉水血不流。虽无君人业，千载起雄谋。战伐浩无终，吾生已马休。
寓怀其七
作者：王世贞
朝代：明
体裁：古风

左氏饰繁辞，乃在丧其明。子长下蚕室，述史拟麟经。毋论委质亏，所爱千秋名。夸诩尺寸长，冀与大化争。无趾笑仲尼，桎梏被天刑。何况于二生，没齿徒营营。
寓怀其三
作者：王世贞
朝代：明
体裁：古风

甲兵被天来，朝野无偃居。思欲从园绮，筑坯商山庐。优游终馀日，俯仰多所愉。恒恐坤维拆，陵谷荡为墟。展转不克谋，憣然悟微躯。吾闻至人造，水火置若无。浊酒且自浇，块然还太初。
寓怀其九
作者：王世贞
朝代：明
体裁：古风

彘王蔑周武，中兴振宣谟。殷忧歌云汉，虽旱不告逋。山甫实明哲，方召有良谟。徐夷既宁只，猃狁亦奔徂。人情戒其恒，勤思内自渝。祈父怨爪牙，杜伯蹈淫诛。遂令轮台诏，千古惜终初。
寓怀其二
作者：王世贞
朝代：明
体裁：古风

矫氏脉季梁，任治为众医。泣者既不肖，歌者亦焉知。王孙戒祼葬，其友遂因之。庄氏等彭殇，达人守其规。求化焉能化，齐物故不齐。万类日樛纷，忘言将庶几。
寓怀其二十
作者：王世贞
朝代：明
体裁：古风

■力见距山，浑夕出肥遗。軨軨娱空桑，鹿台啸凫徯。念欲耕沃沮，妖氛缠四维。回首盼天阍，沈深叩无期。相柳食九州，膏血瀰川坻。巫咸不能招，伥伥焉所归。
寓怀其二十一
作者：王世贞
朝代：明
体裁：古风

步出城西门，踟蹰中不夷。道逢一仙长，自称广成师。授我一丸药，令我杜德机。揽镜朱颜凋，隤然废威仪。禽游无惊翼，兽逐鲜辟蹄。良玉岂不珍，在璞全光辉。惜哉和氏子，三刖乃其宜。
寓怀其二十七
作者：王世贞
朝代：明
体裁：古风

越石豪贵姿，贾氏为密亲。苟无晋阳操，若濡意何伸。深源苍生望，何如渭川滨。高卧不克全，北伐丧其真。慎始固所贵，薄终不足陈。狐兔当衢跃，豺虎争齧人。七尺犹未掩，是非遽难论。
寓怀其二十三
作者：王世贞
朝代：明
体裁：古风

杨朱嗟旅人，二妇不相当。美好由心造，贵贱亦何常。屈平避上官，楚材湛沅湘。李牧中郭开，赵氏血纵横。俯念千秋感，畴能竟其方。揖莸登兰席，虽尊故不芳。投璧陨磻阶，虽碎不移光。
寓怀其二十九
作者：王世贞
朝代：明
体裁：古风

在天恶疾风，飘飖无定期。一决土囊口，迭宕不支持。强排浮云出，又复拘阂之。吹沙荡青冥，日月改光辉。波涛甘湛溺，借汝发其私。此物何足论，但恐伤天威。
寓怀其二十二
作者：王世贞
朝代：明
体裁：古风

西方有圣人，自然坐莲花。跏趺黄金相，下照千恒沙。庄严先帝释，纷诡诸罗叉。种种明心地，安在斗毗夸。奈何浮屠教，土木被诸华。求因还生障，积幻遂成魔。智士达其根，愚者将奈何。
寓怀其二十五
作者：王世贞
朝代：明
体裁：古风

春秋宁无战，国辞良已修。获主称下臣，伏剑不相尤。虽靡赓歌代，优然见文柔。冯轼观士戏，无礼为君羞。况乃杯酒间，语笑皆戈矛。
寓怀其二十八
作者：王世贞
朝代：明
体裁：古风

赤水三珠树，横条贯中天。金气何陆离，窃窥太乙躔。执法不能纠，紫微竟何言。下土虮虱臣，中夜心茫然。岂无弯弓志，腕弱意何宣。矫首太阳升，胡为向虞渊。
寓怀其二十六
作者：王世贞
朝代：明
体裁：古风

老父哀龚生，天年胡轻掷。孙登诮中散，不能含龙德。被裘舍遗金，恶在留其迹。生名为杀身，君平悟真易。二士岂不显，四贤胎余则。知白而守黑，乃为天下式。
寓怀其二十四
作者：王世贞
朝代：明
体裁：古风

衰周渝王纪，战伐浩相寻。兵戈无宁绪，诗书故不任。贾竖亦钓奇，王孙折豪心。片言双白璧，一字千黄金。虽非吐哺节，收名良已深。挟瑟华阳宫，朱门日沈沈。所以蓬蒿士，宁为抱膝吟。
寓怀其五
作者：王世贞
朝代：明
体裁：古风

神龙含夜光，千祀自无饥。即且甘其带，栩栩来见嗤。刘累气块结，上诉咸巫师。大化偶万形，此妍彼宁媸。两好各自固，焉在相是非。
寓怀其八
作者：王世贞
朝代：明
体裁：古风

孔德岂不弘，匡人恨阳虎。参孝亦以孚，曾母为投杼。平原虚掩涕，毛生非溺者。古有两秋胡，空惊茂陵女。似是诚有端，偶来故无主。君子修冥冥，毁誉安足数。
寓怀其六
作者：王世贞
朝代：明
体裁：古风

骊姬适晋侯，戎车啼妆湿。入宫与君欢，匡床愧其泣。才人邯郸艳，自誇倾城国。朝陪君王荐，夕作厮养匹。履荣仍讥贱，在约方念适。焉知非梦幻，役役劳真则。
寓怀其十
作者：王世贞
朝代：明
体裁：古风

秋风杀万物，春气滋群苗。何如谢寒暑，不荣亦不凋。老氏薄圣人，赏罚日哓哓。天地为之端，生人安不浇。寄情太始外，恬穆日逍遥。
寓怀其十一
作者：王世贞
朝代：明
体裁：古风

大禹甘旨酒，愀然若有惩。万机日坌至，焉能事尊罂。陶公但湛饮，千载自休名。贫贱足肆志，富贵长营营。黼衮与布衣，交伸不可争。
寓怀其十七
作者：王世贞
朝代：明
体裁：古风

四大偶然合，六尘遂缘生。幻心从兹起，空华竟何形。执幻既为幻，离幻亦无成。积渐由奢靡，既得不可名。万动顺其轨，杳然空中澄。定静与寂感，吾闻之孔经。
寓怀其十三
作者：王世贞
朝代：明
体裁：古风

皇王宪天则，广覆物不遗。四门列九服，大开明堂基。嬴帝吞六雄，扬兵震四垂。炎武因遗迹，滇岭悉来归。魋结袭冠簪，卉服改裳衣。西琛并南赆，王会无后期。善哉太史公，谓得圣人威。竖儒守一经，安能知是非。
寓怀其十九
作者：王世贞
朝代：明
体裁：古风

严仲怨韩相，避之轵深里。顾盻屠酤间，聂生为知己。百金何当道，片言杀心起。老母既以归，为君报睚眦。阑入白刃林，瞥然刺侠累。皮面不可迹，欲以存其姊。人间捐生士，殉名安足齿。
寓怀其十二
作者：王世贞
朝代：明
体裁：古风

昔有无支祈，佻负百夫力。终古腥淮流，金锁时掣搦。贰负杀窫窳，帝讨羁石室。梏拲锢其形，千载郁如腊。中祀无百年，滔滔恶焉极。宣淫荡天纪，一死事以息。怅然念休代，奸人易为贼。
寓怀其十五
作者：王世贞
朝代：明
体裁：古风

文景体恭俭，陈粟俯丘山。易世因其资，气欲盖九纮。柏梁既以灾，建章遂造天。蜀汉穷材木，少府罄金钱。原麓既如髡，闾井宁不然。感此池上翁，精灵泣帝前。天心虽仁爱，毋乃滋倒悬。
寓怀其十八
作者：王世贞
朝代：明
体裁：古风

卫人迎妇人，上车戒笞马。至门教送母，灭灶将失火。入室见臼曰，徙牖妨来者。此岂非所言，于时未为可。荆棘横周道，雷霆纷来下。硁硁小人哉，君子言不果。
寓怀其十六
作者：王世贞
朝代：明
体裁：古风

蜀有严夫子，渊博世无俦。九州历其八，意者辞帝州。五经亦以四，将无废春秋。春秋不忍读，帝州不可游。伐国且问谀，君子非所酬。是以终岩穴，冥心蹈清幽。
寓怀其十四
作者：王世贞
朝代：明
体裁：古风

渥丹未离色，返服岂不早。念此有尽年，徇彼无穷道。角犊挂遗编，春原日游好。紫云西北来，慨然商山皓。为人作羽翼，短发何皓皓。赤松骂留侯，钓奇污诸老。处则为远志，出则为小草。
寓怀其四
作者：王世贞
朝代：明
体裁：古风

成季推郤縠，礼乐贵戎机。范宣让伯游，汰者亦不违。端揖堂皇上，彊楚辑衡雎。六氏为三家，蚕食公室卑。岂惟惭先节，晋德日言衰。
寓怀（以下《四部稿》）
作者：王世贞
朝代：明

文景体恭俭，陈粟俯丘山。易世因其资，气欲盖九蕡。柏梁既以灾，建章遂造天。蜀汉穷材木，少府罄金钱。原麓既如髡，闾井宁不然。感此池上翁，精灵泣帝前。天心维仁爱，毋乃滋倒悬。
对花
作者：王世贞
朝代：明

一春孤负一春天，半日强拚半日眠。酒病畏深诗畏浅，将何别策向花前。
对花忆舍弟
作者：王世贞
朝代：明

恒时泉石那孤赏，此际园林懒独誇。有信转凭鸿雁翼，开樽愁对棣棠花。清朝出处依心事，垂老篇章惜岁华。上苑只今春草发，可能无梦向天涯。
寿九房三仲季之母范六十
作者：王世贞
朝代：明

昔我伯父行，魁然乡耆宿。生平恃豪举，晚始虞嗣续。络秀来为偏，熊罴瑞相属。鼎立丈夫子，绕膝皆峙玉。伯仁故亭亭，阿奴不碌碌。季春寿筵开，琅玕纷触目。始歌三妇艳，继以将雏曲。但夸河东凤，何论羁栖鹄。不学西邻女，幽兰媚空谷。
寿伯融王孙五十时以除夕生
作者：王世贞
朝代：明

及君知命境，况复览揆辰。王国生桢后，明堂布魏新。桑蓬送残腊，汤饼向初春。留得添筹客，同为守岁人。
寿余德甫七十
作者：王世贞
朝代：明

屈指燕中社，俄然尔七旬。五言欺大历，只字逼先秦。宦拙犹循吏，名逃是逸民。长揩玩世眼，谁证到头身。珠玉堪娱老，金绯不救贫。甘从绛县食，懒作豫章宾。双蹑匡庐屐，孤垂彭蠡纶。云鸿同意态，海鹤斗精神。彩笔天教健，清尊道并醇。无由寻缩地，相与结朱陈。
寿内江邓大夫弟为中丞公子为麻城令
作者：王世贞
朝代：明

五马抛来步峡云，一珠收得媚江濆。居依华萼知难弟，宦有甘棠识使君。怀县彩衣遥似火，邓林琼树尽干云。还将御史台中柏，酿得长春酒易醺。
寿华湖西翁八十
作者：王世贞
朝代：明

一廛身事五湖南，八帙淫书意更耽。名向白衣无可妒，诗如玄酒自言甘。鞋轻不染尘中迹，麈秃缘深物外谈。姓字可知西母刻，见多清梦绕吾弇。
寿南昌龙沙王孙七十
作者：王世贞
朝代：明

龙沙沙高压女墙，石函字字生辉光。龙沙主人七十强，酡颜宣发双瞳方。主人自爱衣萝薜，不爱君王赐束帛。主人健走仍健饷，不爱君王赐鸠杖。有书肯学淮南安，朝宗捧日心长丹。有儿肯学刘中垒，养得丹砂胜榴子。东海狂生学面壁，手种蟠桃仅三尺。他年结核萍实如，要益千秋豫章色。
寿吴太夫人
作者：王世贞
朝代：明

隆万之际朝家清，婺星德星相映明。京兆隽媪古来几，河南吴公天下平。北堂进匕晓色动，西母戴胜秋风轻。纵无海筹祝景算，雅有彤管书峥嵘。
寿吴封君九十翁子参政宪副侍养其孙峻伯郎中来请诗
作者：王世贞
朝代：明

天目横佳气，苕源出紫涛。年同授书老，家是徙陵豪。乔木千林色，江湖万顷膏。身轻邛竹杖，兴远木兰舠。大陆双鸿羽，芳池一凤毛。金绯陪几屐，芝玉散庭皋。肤挹青精润，歌裁白苧高。兹辰玳瑁宴，上客鹔鹴袍。露掌仙人馔，云盘帝母桃。雕厨荐杞菊，银烛醉葡萄。名已丹书宠，恩应束帛褒。独惭西署列，班管罄挥毫。
寿周山人妇七十
作者：王世贞
朝代：明

江东伯仁日日醉，夜半犹传酒徒至。中厨寂寂无语声，堆案累累有佳味。何人不诵德曜贤，愿姥百岁长开筵。莫言贫老少生计，黄花无数黄金钱。
寿喻处州父太翁八十
作者：王世贞
朝代：明

此翁爱我能诗歌，我爱此翁心不他。儿骑五马不自贵，日飨二簋犹云多。太守放衙日卓午，却着斑斓学莱舞。石羊山头荐修脯，琵琶洲上奏箫鼓。人生八十古更稀，有子福德增崔嵬。生来鹤骨元偏瘦，胜后冰肌转自肥。余郎非亲应即故，寿翁珊瑚未肯顾。贱子为裁玉笥云，丈人且进金盘露。
寿嘉定唐道述六十
作者：王世贞
朝代：明

杏绣董氏林，橘盖苏公井。何如此君室，花竹秀而整。唐勒不爱兰台篇，唐举不爱人相编。唯爱龙宫秘藏三千首，一一留将施练川。练川十万家，家家尽活唐君手。酌君叵罗为君寿，得意何必二千石，但愿为医岁长久。
寿大司寇钱公八十
作者：王世贞
朝代：明

三朝一纪遂闲居，矍铄精神钓渭初。国老寿齐钱尚父，耆英官是白尚书。瑶池醉色桃堪并，玄圃仙姿鹤不如。闻道辟雍修盛事，吴阊早晚见安车。
寿大宗伯吴兴董公七十
作者：王世贞
朝代：明

七帙三朝命世臣，长从龙马斗精神。文章海外鸡林重，宰相山中凤诰新。步武有园过梓泽，比闾为日望蒲轮。偏闻胜事开秋社，逸老堂推第一人。
寿孙指挥五十
作者：王世贞
朝代：明

五十孙都尉，长吟鬓欲苍。金鱼宽贳酒，银鸭细焚香。祭酒推诗社，将军和柏梁。还余双紫燕，拂拭便如霜。
寿宁侯故第歌
作者：王世贞
朝代：明

谁家甲第横道周，路人齐指寿宁侯。空馀棨戟连云暗，不见轩车学水流。卧壁蟏蛸閒向暮，当门鸟雀乱先秋。道傍老翁眠不起，自谓能言寿宁事。貂珥那传就日功，椒房已挟薰天势。当年兄弟同侍直，白马前后黄金勒。天子宫中赐欢笑，五侯门外看颜色。有时日晡复召宴，龙锁东华归不得。秃袖黄衫倚醉逃，别院春风坠香帻。邓山横压蜀云低，郭穴偏承汉露滋。去夺冠军沁水里，凿成安乐定昆池。初来后厕浑疑错，乍入危栖意欲迷。三尺珊瑚斗如意，千金蹀躞射弹棋。歌屏掩翠镜窥红，妆粉围春肉阵风。急管瀪弦开永巷，朱帘高栋胜离宫。石家富贵乾坤小，霍氏功名旦夕空。可怜世路同转毂，君恩覆水难再复。西第千甍不足居，东门尺土翻相逐。陇头寒食麦饭青，若敖无人馁鬼哭。君不见羊肠峻阪危插空，后车肯问前车覆。
寿安母王太孺人六十
作者：王世贞
朝代：明

夫人相国孙，婉嫕闲内则。及乎佐安秉，素封日从辟。七诫以次修，千指欣受职。从夫既已荣，诲子乃终吉。翩翩宫彩衣，昔从断机织。瑳瑳大官供，复自丸胆得。何以万年觞，膝前双白璧。
寿宜兴吴詹簿六十
作者：王世贞
朝代：明

玉珂犹记倦登瀛，无忝尚书旧履声。少日功名三语掾，故人风味五侯鲭。山余琼树堪呼寿，水入荆溪转更清。遥想画堂文酒宴，鹤能传信鹿能迎。
寿封君吴姊丈七十歌
作者：王世贞
朝代：明

阿翁七十鬓尚玄，渥丹将酡染双颧。金粟欲压乌纱偏，呼卢卷白神翛然。膝前众绮何翩翩，中有一绣去朝天。凤毛五色天书鲜，何必身到凤池边。海东绛桃日并圆，海人捧致珊瑚筵，一颗一饱三千年。
寿封孟安人六十
作者：王世贞
朝代：明

齐眉初罢案，丸胆义仍方。不待三迁后，悬知二孺良。检衣饶旧茀，行稼有新庄。况是宫壶酒，能无一举觞。
寿封给事蠡湖顾翁八十
作者：王世贞
朝代：明

江左宗盟陆凯前，中兴风雅贺循联。生儿誉贵同元叹，取妇篇多似彦先。省觐主恩深爱日，赐租封事上回天。俱夸小凤衔书地，才是非熊入梦年。银瓮法传中禁美，彩衣春夺五时鲜。彭湖斗野分雄剑，亚字城陂泛酒船。间出膏车新郭里，有时耕耒太湖田。浮名不爱真天隐，乐事长宽即地仙。
寿少司寇何公
作者：王世贞
朝代：明

问俗熊轓出济方，人云何武此淮阳。春回太岳千家雨，秋压潢池一剑霜。北极旧遗丹禁履，西曹重检白云章。汉廷画一吾真幸，执法双瞻帝座傍。
寿户侯蒋子宜时以才分阃
作者：王世贞
朝代：明

不为东陵恋故封，自将符绂授元龙。堂前鹊起初成印，席右鸠来欲上筇。舞对雪儿矜矍铄，饵成云母转从容。清商一部依身老，好施吴山七十峰。
寿旧幕僚宜兴吴君六十
作者：王世贞
朝代：明

我建襄汉牙，君参芙蓉幕。皎镜壶中冰，昂藏鸡群鹤。摄邑贻邑思，辞官鲜官橐。摆脱墨绶荣，经营寝丘薄。溪山相映带，心迹双寂寞。十味茗笋新，两收鱼鸟乐。素封亦何道，红友时斟酌。地僻日似年，身闲梦不恶。念予嗣嘉遁，所愧名未削。远信勤柿栗，饱飧慰藜藿。甲子君一周，精神迥如昨。窃致三叟言，用为千秋药。长作武陵人，桃花任开落。
寿曹茂才六十
作者：王世贞
朝代：明

有子华封祝，无车下泽身。杯盘邻舍事，谈笑自家春。白雪矜吾党，青云让后人。胸中千古在，知汝未全贫。
寿曹茂来进士七十以故人仲蔚子请也
作者：王世贞
朝代：明

尚忆公车日，君方冠弱辰。才真如太傅，老不慕平津。第读养生主，何论观国宾。鸥闲知易饱，鹤瘦不关贫。间引诗娱性，毋劳酒养醇。芝兰长自玉，竹柏得其真。园种樊侯漆，溪收张翰莼。犹余故交子，来作扫门人。
寿李宫监
作者：王世贞
朝代：明

二十承恩拜奉车，年年青鬓侍彤除。天闲乍给新调马，御带仍悬旧赐鱼。清切星辰萦剑佩，郁葱云雾袅簪裾。入朝花夺宫袍锦，下直藜分秘殿书。曾为脱骖知越石，未应题赋荐相如。金茎大有长生露，乞取君王万岁馀。
寿林翁通州君云程父也
作者：王世贞
朝代：明

林侯但饮通江水，一旦此江成玉醴。会当持寿七十翁，能使朱颜若桃李。愿侯如江彻底清，翁亦茀禄江之盈。即令配菽亦自美，何况天露来金茎。
寿柳州六山陈封君
作者：王世贞
朝代：明

六山矗作西南柱，主人行吟读书处。为文雅受罗池法，有子能工天马步。只今行年六十七，宣发朱颜美无度。更约它时大药成，笑与群仙弄烟雾。
寿濮游击四十
作者：王世贞
朝代：明

千秋带砺中原旧，三翼戈船海戍长。缓带诸生谈碣石，飞书一箭下扶桑。心因捧日长悬赤，鬓为筹边欲向苍。四十拥旄真谢掾，从今更拟郭汾阳。
寿濮翁七十以翁子部将张云翼请也
作者：王世贞
朝代：明

将军剑术世稀有，出匣风霜吼晴昼。十年不试成地仙，有髯绝群继其后。智何必挂阴符口，贵何必悬金印肘。健何必搴狼头纛，猛何必取虎牙首。试登铃阁看浮云，欲指沧溟变春酒。我有一言聊戏翁，更二十载鹰扬否。
寿灵壁侯母邓夫人
作者：王世贞
朝代：明

欲取长淮水，来添上寿觞。家声自高密，妇节许共姜。锦綍星辰烂，宫壶雨露香。试观堂下客，若个是张苍。
寿王太常有壬
作者：王世贞
朝代：明

乌衣江左数诸王，谁似三朝老奉常。家有鱼须丞相笏，囊余鸡舌侍臣香。看山偶尔施双屐，避客犹能挂一床。屈指旧京鹓侣在，可容时进百年觞。
寿申封君歌题青鸟图
作者：王世贞
朝代：明

君不见申公七尺虬髯苍，双目棱棱紫石光。赋成不肯献天子，大笑拂衣归故乡。生驹挽弓三石强，妙舞剑器黄金装。解言报恩公子里，亦曾结客少年场。怀中蓝田双白璧，但令心知轻一掷。归来叩床忽绝倒，绿酒新熟琥珀色。何言中路多龃龉，闭户谈玄学冲举。石室时窥龙虎文，洪崖亦送烟霞醑。邺河之旁春卜居，三花琪树郁庭闾。忽闻青鸟瑶池使，衔得长安天子书。囊中岂无羽化药，相期且尽人间乐。玳筵急管醉莫辞，迟尔三山驾鸾鹤。
寿秀水陈君
作者：王世贞
朝代：明

曾睹如纶施薜萝，豸冠鹤鬓未蹉跎。一骢聊为行春出，五马新从戏彩过。瓶岭近知游屐易，滮湖宽问酒船多。太丘庭院无多广，羔雁纷纷柰尔何。
寿莫方伯先生子良七十时诞辰为四月七日也
作者：王世贞
朝代：明

抽簪已是十年余，金紫依然山泽癯。过海鸡林争购禁，当朝鹓侣却无书。康成表后初称里，贡禹征来不卖车。正是清和好时候，能容小友问郊居。萧然海鹤出风尘，谁识三朝旧省臣。十八年前书已就，五千言后事方新。生当文佛将临日，老作羲皇以上人。可道汉庭偏贵少，只今明主下蒲轮。
寿莫方伯先生子良七十时诞辰为四月七日也·其一
作者：王世贞
朝代：明

抽簪已是十年余，金紫依然山泽癯。过海鸡林争购禁，当朝鹓侣却无书。康成表后初称里，贡禹征来不卖车。正是清和好时候，能容小友问郊居。
寿莫方伯先生子良七十时诞辰为四月七日也·其二
作者：王世贞
朝代：明

萧然海鹤出风尘，谁识三朝旧省臣。十八年前书已就，五千言后事方新。生当文佛将临日，老作羲皇以上人。可道汉庭偏贵少，只今明主下蒲轮。
寿萧安人七帙
作者：王世贞
朝代：明

里中萧桧梁朝种，门外萧郎汉节归。桧历千秋多气色，郎驱六传有光辉。飞来凤五盘花诰，赐出鹇双飐彩衣。况是海东仙迹异，可无桃实令颜绯。
寿行太仆卿徐明宇七十
作者：王世贞
朝代：明

惠文冠挂白云深，家傍仙源可易寻。傲世松筠长借色，及门桃李尽成阴。笈藏玄女三符字，书阐羲皇万古心。七十纵稀何足颂，他年须献武侯箴。
寿邢封君
作者：王世贞
朝代：明

甲子重开十六龄，祥鸾为德鹤为形。诸方衲子俱称佛，一邑婴儿半姓邢。雅有金绯归视膳，即看兰玉尽充庭。试论南极称筹者，也是江湖老客星。
寿阳乐
作者：王世贞
朝代：明

可怜秦淮水，送郎舟，诅作向西流。箧中辟寒金，制成钗，故试郎君怀。泥金沙棠舫，候郎来，春水没篙长。织成红半臂，化为碧，是侬相思泪。
寿阳乐·其一
作者：王世贞
朝代：明

可怜秦淮水，送郎舟，诅作向西流。
寿阳乐·其四
作者：王世贞
朝代：明

织成红半臂，化为碧，是侬相思泪。
寿阳乐其三
作者：王世贞
朝代：明
体裁：乐府曲辞

泥金沙棠舫，候郎来，春水没篙长。
寿阳乐其二
作者：王世贞
朝代：明
体裁：乐府曲辞

箧中辟寒金，制成钗，故试郎君怀。
寿陈医箕仲父也
作者：王世贞
朝代：明

家是朱陈里，名同秦越人。谈诗身外业，颂酒性中真。客种畲山杏，僮收泖水莼。有儿何必问，孺子岂长贫。
寿陈封君提学久升父也
作者：王世贞
朝代：明

鹇袍鹤发雅相当，况有黄鸡谱寿章。谢院芝兰时自好，鲤庭桃李更谁强。身偏四圣舒长日，地是三吴快乐乡。一盏一筹应莫厌，与君还醉十千场。
寿顾翁七十
作者：王世贞
朝代：明

少习东鲁学，诗书执礼身。晚膺西汉诏，孝弟力田人。好语时依口，穷愁不上颦。兰枝叶已茂，蔗境事方新。莫惜如渑酒，将分太液津。
寿顾翁七帙一篇元章苏本有马式语
作者：王世贞
朝代：明

顾翁静者寿有余，鬓毛未霜颊尚朱。园如辟疆客不孤，夹池翠竹庭苍梧。有鸟五色双鹓雏，少者雍鸣觐清都。其一息羽需抟扶，翁今不乐何为乎，毋论古稀古所无。
寿魏鸿胪七帙
作者：王世贞
朝代：明

诗酒弦歌寄此生，风流重见顾家瑛。不须屈指量贫富，七十年中擅太平。庭前木兰何太奇，千朵万朵白迷离。争似中堂双玉树，对翻华萼吐孙枝。牙绯艾绿拥朋尊，可爱君家好弟昆。犹有雍容诗礼在，令人长忆魏阳元。宾筵弁侧半傀俄，犹戴乌纱检白波。不为一官能恋恋，少年辛苦读书多。
寿魏鸿胪七帙·其一
作者：王世贞
朝代：明

诗酒弦歌寄此生，风流重见顾家瑛。不须屈指量贫富，七十年中擅太平。
寿魏鸿胪七帙·其三
作者：王世贞
朝代：明

牙绯艾绿拥朋尊，可爱君家好弟昆。犹有雍容诗礼在，令人长忆魏阳元。
寿魏鸿胪七帙·其二
作者：王世贞
朝代：明

庭前木兰何太奇，千朵万朵白迷离。争似中堂双玉树，对翻华萼吐孙枝。
寿魏鸿胪七帙·其四
作者：王世贞
朝代：明

宾筵弁侧半傀俄，犹戴乌纱检白波。不为一官能恋恋，少年辛苦读书多。
寿魏鸿胪七帙周三俊郎时诵道书辞其舅学士公游南太学得绝句二首·其一
作者：王世贞
朝代：明
体裁：七言绝句

十里珠帘出晓妆，长干春色待周郎。从他误曲毋劳顾，留得斋心奉紫皇。
封君沈翁七十寿言
作者：王世贞
朝代：明

父书既读尽，遂读天下书。两儿佩庭训，比翼升公车。大者汝南君，小者承明庐。脱汝白苎衫，饰以黄金鱼。充庭尽和气，绕膝皆璠玙。有时写八咏，虹霞吐阶除。忽尔钓四腮，日月付樵渔。能令纸价贵，又使俗情疏。楚泽纵元绪，鲁门飨爰居。喧寂太非性，拟公安得如。我有盈觞酒，微规以当誉。愿保四余言，永为百岁储。
封太常陈翁八十
作者：王世贞
朝代：明
体裁：诗

圭组离尘格，烟霞见贵人。绣盘鸂鶒旧，金蹙荔枝新。鹤骨何妨瘦，霜毛已自鬒。问年方梦猎，有子旧批鳞。为恋舞衣乐，言辞补衮臣。桃源如度索，琴水好垂纶。歌妓青油舫，新篘白葛巾。过从无约束，含鼓任天真。一效庄生颂，看君比大椿。
封户部大夫次泉李德润先生其先自关中徙豪卫京师遂为京师人补博士弟子通经术有声而不获第有子今仪部君早达以其官封先生不色喜惟杜门读书缮性而已仪部用直言获谴先生不色忧旋被召迁今官迎先生养先生亦不色喜其夷然泊然者如故也弇州生闻之曰先生其有道者欤选部魏子曰子以先生有道者则子之言遍天下而乃啬于有道者何也辞弗获已为古风一章歌以寿之
作者：王世贞
朝代：明

函右表地灵，天京萃人杰。英英李夫子，徙豪自先哲。三藉方朔余，七工枚生发。鸿都艺良就，鹿鸣歌中咽。束书怜肮脏，抚腹笑豁达。慷慨舍頖宫，栖迟瞻魏阙。伏枥虽已乖，有驹早汗血。粉署郎地官，冰壶镜秋月。一登考功最，遂参大夫末。紫诰标义方，乌纱冒宣发。闾里前为寿，雅非公所悦。君恩固沈深，汝职何琐屑。维时上台拆，望治群志切。虽更覆餗鼎，未监摧庄辙。桃李丛要津，狐鼠窜深穴。寒素多失职，膏腴转轩揭。御史一有陈，幞被谢朝谒。维时雷霆下，臣才理其说。夫苟利社稷，焉能避鈇钺。天听不为开，物情转成郁。槐简拖绿衫，引慝谢亲闼。公为喜加餐，汝志吾弗夺。畴拥黄屋尊，谁伏青蒲热。堂堂中兴代，鸣凤何寥阔。既同臧洪日，宁辞道州罚。御魅夫岂遥，无官自足活。天心在仁直，阴翳俄朗豁。宣室既生还，绛灌亦心折。金陵佳丽地，建礼鹓鸾列。试问三釜隆，胡殊菽水啜。拄笏龙江霞，曳杖鸡阜雪。有时指凤游，翛然羡高洁。气养神自王，意澹精不汩。父道师友兼，君德天地埒。我称万年觞，盖言不磨灭。
封詹事王公葬词四章
作者：王世贞
朝代：明

尘世虽堪恋，钧天已借留。神孙化玉局，令子覆金瓯。帝日悬碑首，卿云挂垄头。此时华表上，应有鹤来投。送车倾海峤，上冢尽公卿。风递苏耽哭，天回子晋笙。刍灵俱气象，槐荫转峥嵘。更是沙堤就，如龙傍夜城。舄奕纶褒下，纵横节使来。一时丛庆吊，四海让荣哀。树玉深俱栋，阶兰隐渐荄。人间事略备，谁与报泉台。室纵滕公旧，棺夸叶令良。宁如天语锡，更表国恩长。斗汉垂丹旐，风云护白杨。似闻墦祭后，俎豆已宫墙。
封詹事王公葬词四章·其一
作者：王世贞
朝代：明

尘世虽堪恋，钧天已借留。神孙化玉局，令子覆金瓯。帝日悬碑首，卿云挂垄头。此时华表上，应有鹤来投。
封詹事王公葬词四章·其三
作者：王世贞
朝代：明

舄奕纶褒下，纵横节使来。一时丛庆吊，四海让荣哀。树玉深俱栋，阶兰隐渐荄。人间事略备，谁与报泉台。
封詹事王公葬词四章·其二
作者：王世贞
朝代：明

送车倾海峤，上冢尽公卿。风递苏耽哭，天回子晋笙。刍灵俱气象，槐荫转峥嵘。更是沙堤就，如龙傍夜城。
封詹事王公葬词四章·其四
作者：王世贞
朝代：明

室纵滕公旧，棺夸叶令良。宁如天语锡，更表国恩长。斗汉垂丹旐，风云护白杨。似闻墦祭后，俎豆已宫墙。
将之晋任离家有感
作者：王世贞
朝代：明

自缘休沐久，安作里中人。强起从时意，迟留惜此身。舟凌荷芰发，门掩薜萝新。无那尊前客，晨星个个沦。
将以伏阙北首晨发即事有作
作者：王世贞
朝代：明

维稍候鸣潮，伺钥遵广陌。晨鸡再三号，使我天地白。太阳丽层霄，万象欣自获。痛彼泉下台，永閟无生色。微抑不见宣，苟存终何益。席藁一上书，引领希察识。苍麟代司阍，精卫声不隔。倘返杨公葬，得从原阡侧。焚山无馀怼，誓墓有遗则。远愧密亲来，杯酒相慰藉。鸿雁冥冥飞，焉知非谋食。负耒安馀年，托心在兹迹。
将入黄榆度水门峡最逶迤险绝处也
作者：王世贞
朝代：明

峰排瀑挂峡垂倾，日薄烟霏径自生。破险旌旗俄灭没，出幽天地顿峥嵘。源桃欲问秦人隐，细柳先屯汉将营。慷慨不堪频指点，帝京南去是长城。
将军名·即事
作者：王世贞
朝代：明

楼船出下濑，车骑屯新平。坠鸢伏波道，埋雪度辽营。祁连饶战马，蒲类恣长鲸。俯仰宇宙间，飞檄正纵横。空怀决胜筴，前辙有馀惊。
将抵家有怀云鹄给事
作者：王世贞
朝代：明

与君终日醉，犹恨故山违。天欲塞鸿尽，秋先枫叶归。青油使者舫，白苧女郎衣。总是江南乐，乾坤旧侣非。地入长洲苑，天回锦绣乡。归来虽慰藉，朋旧实凄凉。万事存知己，孤臣易断肠。祗应青琐客，南望或停觞。
将抵家有怀云鹄给事·其一
作者：王世贞
朝代：明

与君终日醉，犹恨故山违。天欲塞鸿尽，秋先枫叶归。青油使者舫，白苧女郎衣。总是江南乐，乾坤旧侣非。
将抵家有怀云鹄给事·其二
作者：王世贞
朝代：明

地入长洲苑，天回锦绣乡。归来虽慰藉，朋旧实凄凉。万事存知己，孤臣易断肠。祗应青琐客，南望或停觞。
将抵浔阳戏作短歌
作者：王世贞
朝代：明

逾月不啖东家猪，又不及买武昌鱼。橐中乾菜配浊酒，日日看山还读书。男儿三十兴阑悬赤芾，及至之官垂五十。欲辞白发头不能，纵脱青衫泪堪湿。为龙为蛇心自知，呼牛呼马那敢辞。有书且作老博士，得酒便唤高阳儿。
将断文字缘作此
作者：王世贞
朝代：明

奇人纵可敌扬雄，才鬼那能胜葛洪。仙字齧完还作蠹，古文雕尽仅名虫。迂谋欲寄千秋后，夙业都收一寸中。最好祖龙真解事，谈天非马顿成空。春来约略保残身，第一先教笔砚尘。不出幸逃歌凤句，空言羞博爱龙人。冰弦断尽琴心显，藓匣埋深剑气真。会得维摩法门意，孤峰何处不嶙峋。
将断文字缘作此·其一
作者：王世贞
朝代：明

奇人纵可敌扬雄，才鬼那能胜葛洪。仙字齧完还作蠹，古文雕尽仅名虫。迂谋欲寄千秋后，夙业都收一寸中。最好祖龙真解事，谈天非马顿成空。
将断文字缘作此·其二
作者：王世贞
朝代：明

春来约略保残身，第一先教笔砚尘。不出幸逃歌凤句，空言羞博爱龙人。冰弦断尽琴心显，藓匣埋深剑气真。会得维摩法门意，孤峰何处不嶙峋。
将渡江泊仪真即事有感
作者：王世贞
朝代：明

海色将秋远，潮声挟雨振。地严催鼓角，帆迥入星辰。薄禄偏为客，他乡易畏人。宁知一水外，日夜有垂纶。
将游漆塘山汎五里湖作
作者：王世贞
朝代：明

放舟信所适，爱此湖中春。春风剪澄眸，流光如盼人。轻讴起閒羽，柔橹潜修鳞。白云何方来，英英间青蘋。四壁千芙蓉，回波散嶙峋。寓目了无涉，适已中自亲。顾彼微阴移，慨然眷芳晨。
将游阳羡过华明伯饯我惠山因憩俞氏园一首
作者：王世贞
朝代：明

日余淹薖轴，托志在延搜。遵途告密戚，饯我以行游。选胜岂必遐，贵在获所求。青松夹长坂，菉竹被文流。探蠡酌清泠，沈慅洒然瘳。层霞缓川暝，归日使径幽。流憩仲蔚居，时兴浚冲愁。昔揽并大藩，今守各一丘。寄言天路者，寥廓多沈浮。
将至建业大风雨作
作者：王世贞
朝代：明

挂席凌大江，斗觉风云颠。日脚金琐碎，山头墨蜿蜒。高天忽下垂，密与沧波连。不辨川后界，坐失阳乌权。咫尺晃微白，浪花骄不圆。攒矢斗壁剥，神钲击喧阗。徙坐蔽束书，低眉睨长年。两仪退归所，万象仍悠然。山色媚举卮，波声清扣舷。变故在须臾，所得能不迁。是以暂往身，托志在归全。
将至祖堂过岭返望牛首
作者：王世贞
朝代：明

脉从牛首来，胜自兹岭始。足力虽小疲，目境殊未已。午照苍松巅，千崖被红紫。恍如帝释天，镕金饰睥睨。色相故以空，羡心何缘起。
将访何元朗翰林先寄
作者：王世贞
朝代：明

布帆无恙出云间，泖色峰阴相对閒。任使子猷归兴发，那能不访大何山。何家食品旧堪厌，新议成来似稍廉。我自清斋布袍客，不妨唯有水晶盐。
将访何元朗翰林先寄·其一
作者：王世贞
朝代：明

布帆无恙出云间，泖色峰阴相对閒。任使子猷归兴发，那能不访大何山。
将访何元朗翰林先寄·其二
作者：王世贞
朝代：明

何家食品旧堪厌，新议成来似稍廉。我自清斋布袍客，不妨唯有水晶盐。
将赴留尹出门作
作者：王世贞
朝代：明

叠鼓鸣榔试晓风，倦游心事寄冥鸿。已拚车畔闻歌凤，何必幡头有画熊。游客似夸轻薄尹，居人应唤冶城公。离筵欲向清洋尽，依旧三弇醉梦中。
将赴留尹出门作
作者：王世贞
朝代：明

迭鼓鸣榔试晓风，倦游心事寄冥鸿。已拚车畔闻歌凤，何必幡头有画熊。游客似夸轻薄尹，居人应唤冶城公。离筵欲向清洋尽，依旧三弇醉梦中。
将赴留都司马出门作凡四章
作者：王世贞
朝代：明

五十始加一，翛然向岩居。六十寻己三，乃复就征书。一念苟不坚，百悔与之俱。倦马临畏途，十步五踟蹰。问我何所恋，问我何所须。我亦无所须，但顾我头颅。今辰复何辰，二月吐严霜。敝庐非我室，故里非我乡。病弟强巾栉，病妻尚帷床。小语报国恩，勿作儿女伤。出亦以彷徨，入亦以彷徨。泪下如绠縻，欲答不忍详。徘徊杨林陌，顾瞻先人墓。螭首松柏椒，垂垂泫珠露。王纶既三沐，瞑者忽若寤。白首衔弓旌，岂以浮荣故。小欲酬帝恩，或可扶天步。衰驽有如此，终应问归路。晓步城南隅，入辞导师庐。恋此萝竹幽，愀然就征车。于道岂有当，供奉十年余。候吏满河干，旌旄溢川涂。不知为谁子，顾我了若无。虽乖箕颍尚，恬憺庶未渝。
将赴留都司马出门作凡四章·其一
作者：王世贞
朝代：明

五十始加一，翛然向岩居。六十寻己三，乃复就征书。一念苟不坚，百悔与之俱。倦马临畏途，十步五踟蹰。问我何所恋，问我何所须。我亦无所须，但顾我头颅。
将赴留都司马出门作凡四章·其三
作者：王世贞
朝代：明

徘徊杨林陌，顾瞻先人墓。螭首松柏椒，垂垂泫珠露。王纶既三沐，瞑者忽若寤。白首衔弓旌，岂以浮荣故。小欲酬帝恩，或可扶天步。衰驽有如此，终应问归路。
将赴留都司马出门作凡四章·其二
作者：王世贞
朝代：明

今辰复何辰，二月吐严霜。敝庐非我室，故里非我乡。病弟强巾栉，病妻尚帷床。小语报国恩，勿作儿女伤。出亦以彷徨，入亦以彷徨。泪下如绠縻，欲答不忍详。
将赴留都司马出门作凡四章·其四
作者：王世贞
朝代：明

晓步城南隅，入辞导师庐。恋此萝竹幽，愀然就征车。于道岂有当，供奉十年余。候吏满河干，旌旄溢川涂。不知为谁子，顾我了若无。虽乖箕颍尚，恬憺庶未渝。
将赴计偕呈同志
作者：王世贞
朝代：明

神都亘天北，长河万里开。文星起吴会，熠煜凌金台。朔气日夜深，我行何壮哉。君看孤舟去，应驱驷马来。丈夫但有足，迹当遍九垓。长揖辞故知，肯为儿女怀。
将赴青州道别医友王昌年
作者：王世贞
朝代：明

荒城不忍别，浊酒暂相亲。病骨真须汝，离颜转向人。虽无郭泰楫，尚有吕安轮。寄语云门胜，应催发兴新。海内犹烽色，微官到自嗟。我行何处是，汝返末为家。落魄交多改，销魂梦转赊。鸣驺又冲雪，深羡暮栖鸦。
将赴青州道别医友王昌年·其一
作者：王世贞
朝代：明

荒城不忍别，浊酒暂相亲。病骨真须汝，离颜转向人。虽无郭泰楫，尚有吕安轮。寄语云门胜，应催发兴新。
将赴青州道别医友王昌年·其二
作者：王世贞
朝代：明

海内犹烽色，微官到自嗟。我行何处是，汝返末为家。落魄交多改，销魂梦转赊。鸣驺又冲雪，深羡暮栖鸦。
将还故乡醉别燕中友人
作者：王世贞
朝代：明

葡萄新酿紫霞文，累釂深卮谢数君。挂席还依蓟门月，鸣榔初荡阖闾云。酒肆藏名君不知，别来方解问相思。江南添个疏狂客，莲叶风前唱竹枝。
将还故乡醉别燕中友人·其一
作者：王世贞
朝代：明

葡萄新酿紫霞文，累釂深卮谢数君。挂席还依蓟门月，鸣榔初荡阖闾云。
将还故乡醉别燕中友人·其二
作者：王世贞
朝代：明

酒肆藏名君不知，别来方解问相思。江南添个疏狂客，莲叶风前唱竹枝。
小伊州
作者：王世贞
朝代：明

频年转战未封侯，还逐高阳酒伴游。醉后只今愁出塞，双鬟又唱小伊州。
小伊州
作者：王世贞
朝代：明

频年转战未封侯，还逐高阳酒伴游。醉后秖今愁出塞，双鬟又唱小伊州。
小垂手
作者：王世贞
朝代：明

小院炙瑶笙，红妆按队呈。都将兰麝口，吹作凤皇鸣。曲终仍教舞，垂手故盈盈。讵是长持履，临风骄怨声。
小泛入三台洞
作者：王世贞
朝代：明

浩荡万里流，屹立万古壁。下有鲛人居，沈冥不可识。真宰欲献奇，冲波为洗剔。恍尔日御来，呀然坤维坼。云去挟飞樯，涛来溅坐席。涧隈涸细鳞，雪乳县伏翼。四顾若已穷，傍有梯空石。与客倾一卮，呼童进双屐。陋矣三台名，此岂五丁力。
小洞
作者：王世贞
朝代：明

翳茅石罅中，肱卧呼不起。却谓桃源人，其深亦如此。
小浮玉桥
作者：王世贞
朝代：明

一拳残石水中央，醉艇纵横也不妨。唤作吴兴一浮玉，从教人笑夜郎王。
小疾偶成
作者：王世贞
朝代：明

事违难喜事，身退转怜身。酒盏从他负，医方稍自亲。偶穿苔际屐，时倚竹边纶。书纵同袁豹，那能便古人。
小病愆花期唯牡丹在耳次公将有豫州之行更成一绝句
作者：王世贞
朝代：明

飘尽棠梨见牡丹，折花行酒莫留残。洛阳春事知尤少，无那明年两地看。
小祇园六绝
作者：王世贞
朝代：明

隆福寺西新种竹，啸雨萦烟几万条。野夫昼玩兴未已，夜半来眠竹畔桥。茅斋雨过秋云鲜，一饱匡床自在眠。不用经行与檀施，生来元是辟支禅。藏经阁前四青松，白云顶宿根苔封。自怜霜雪尝应遍，依旧空山作卧龙。绿杨斜馆曲尘丝，也解将情供别离。欲识此中无染处，白莲花在放生池。夹浦芙蓉相映红，拒霜黄菊又丛丛。总为穷秋费妆点，春来色相已成空。清晨手写一函经，舍利毫端已似星。但使有僧能过诵，不妨鱼鸟共来听。
小祇园六绝·其一
作者：王世贞
朝代：明

隆福寺西新种竹，啸雨萦烟几万条。野夫昼玩兴未已，夜半来眠竹畔桥。
小祇园六绝其三
作者：王世贞
朝代：明
体裁：七言绝句

藏经阁前四青松，白云顶宿根苔封。自怜霜雪尝应遍，依旧空山作卧龙。
小祇园六绝其二
作者：王世贞
朝代：明
体裁：七言绝句

茅斋雨过秋云鲜，一饱匡床自在眠。不用经行与檀施，生来元是辟支禅。
小祇园六绝其五
作者：王世贞
朝代：明
体裁：七言绝句

夹浦芙蓉相映红，拒霜黄菊又丛丛。总为穷秋费妆点，春来色相已成空。
小祇园六绝其六
作者：王世贞
朝代：明
体裁：七言绝句

清晨手写一函经，舍利毫端已似星。但使有僧能过诵，不妨鱼鸟共来听。
小祇园六绝其四
作者：王世贞
朝代：明
体裁：七言绝句

绿杨斜馆曲尘丝，也解将情供别离。欲识此中无染处，白莲花在放生池。
小祗园小憩用陶韵
作者：王世贞
朝代：明

昔有蹈海言，兹意惜未践。踯躅孟门道，一官岂待免。忧来日苦短，数往情屡缅。春至不自知，稍闻鸟声善。市穷中林出，境迩意乃远。挟册水竹间，悠然忘其返。顾景忽自哂，吾何待吾浅。群荣秀春气，天地遂不贫。敢以百慵故，废我杯酒勤。脩竹临绿波，清辉来媚人。迹从逝晷旧，情与来景新。游鱼故泼泼，时鸟亦欣欣。南征稍知吝，西往尚迷津。偶从静者说，获与兰若邻。世累从此祛，犹足称逸民。
小祗园小憩用陶韵·其一
作者：王世贞
朝代：明

昔有蹈海言，兹意惜未践。踯躅孟门道，一官岂待免。忧来日苦短，数往情屡缅。春至不自知，稍闻鸟声善。市穷中林出，境迩意乃远。挟册水竹间，悠然忘其返。顾景忽自哂，吾何待吾浅。
小祗园小憩用陶韵·其二
作者：王世贞
朝代：明

群荣秀春气，天地遂不贫。敢以百慵故，废我杯酒勤。脩竹临绿波，清辉来媚人。迹从逝晷旧，情与来景新。游鱼故泼泼，时鸟亦欣欣。南征稍知吝，西往尚迷津。偶从静者说，获与兰若邻。世累从此祛，犹足称逸民。
小诺皋
作者：王世贞
朝代：明

阖辟以前，乾坤之外，到了不堪穷际。尽追求、尽教胡突，依形附气。何处小儿谵语，羞杀井蛙蛭蚁。说甚么、出世住世治世。黄面瞿昙，青牛老子。更有那、我家司寇，伎俩一般而已。赚人处，还在此。稷下万言，河间千卷，毕竟没些巴鼻。莫轻容、古人瞒过，常谈俗事。妆点几张故纸，无柰藏头露尾。不采他、上计中计下计。浊酒三杯，清琴一几。别饶借、淡风微月，受用剩山残水。五更事，休办取。
小轩新构枕白莲池即碧莲也一丘岿然池上三方皆竹闲居偶成四章
作者：王世贞
朝代：明

壁画白莲社，池种白莲花。清梵既已毕，浊醪徐当赊。远公故不禁，陶令亦无他。从此西方路，还应置酒家。前林绿筱润，后沼碧莲芳。介尔一丘上，翛然三伏凉。偶凭扶老去，聊唤索郎尝。除却香山叟，谁能共我狂。轩中何所有，秋兰碧葳蕤。钩帘落花入，围棋清昼移。何以荅韶景，偶然咏新诗。不涉人间境，人间那得知。佛书置不读，玄言谁与酬。惟将嗒然意，来坐兹轩幽。红萼总飞尽，黄莺犹滞留。不知春色好，那得送春愁。
小轩新构枕白莲池即碧莲也一丘岿然池上三方皆竹闲居偶成四章·其一
作者：王世贞
朝代：明

壁画白莲社，池种白莲花。清梵既已毕，浊醪徐当赊。远公故不禁，陶令亦无他。从此西方路，还应置酒家。
小轩新构枕白莲池即碧莲也一丘岿然池上三方皆竹闲居偶成四章·其三
作者：王世贞
朝代：明

轩中何所有，秋兰碧葳蕤。钩帘落花入，围棋清昼移。何以荅韶景，偶然咏新诗。不涉人间境，人间那得知。
小轩新构枕白莲池即碧莲也一丘岿然池上三方皆竹闲居偶成四章·其二
作者：王世贞
朝代：明

前林绿筱润，后沼碧莲芳。介尔一丘上，翛然三伏凉。偶凭扶老去，聊唤索郎尝。除却香山叟，谁能共我狂。
小轩新构枕白莲池即碧莲也一丘岿然池上三方皆竹闲居偶成四章·其四
作者：王世贞
朝代：明

佛书置不读，玄言谁与酬。惟将嗒然意，来坐兹轩幽。红萼总飞尽，黄莺犹滞留。不知春色好，那得送春愁。
小除夕归途遇风雨作
作者：王世贞
朝代：明

今朝风雨色，凄其成岁暮。谁云望不迥，出门即非故。我马既玄黄，仆夫将焉诉。抚壮能几何，悠然怀往路。茫茫百忧集，安为鬒不素。稍明来者日，空悲昔者误。流雨泥我足，北风创我肌。令我朱颜改，使我含辛悲。举目见羊肠，日暮安所归。黄芦杂苦竹，哀声鸣相和。上有独栖鸟，下有长逝波。归家犹云尔，离家将奈何。
小除夕归途遇风雨作·其一
作者：王世贞
朝代：明

今朝风雨色，凄其成岁暮。谁云望不迥，出门即非故。我马既玄黄，仆夫将焉诉。抚壮能几何，悠然怀往路。茫茫百忧集，安为鬒不素。稍明来者日，空悲昔者误。
小除夕归途遇风雨作·其二
作者：王世贞
朝代：明

流雨泥我足，北风创我肌。令我朱颜改，使我含辛悲。举目见羊肠，日暮安所归。黄芦杂苦竹，哀声鸣相和。上有独栖鸟，下有长逝波。归家犹云尔，离家将奈何。
小饮东林戏成
作者：王世贞
朝代：明

双旌曙色转逶迤，那似门人篮笋迟。今日白莲无酒禁，可知游客不攒眉。
少保戚公元敬解岭南将印还莱海访余娄上言别得二七言近体
作者：王世贞
朝代：明

将星初傍女牛乡，与剔青灯秋夜长。岭海归装无薏苡，蓟门遗爱有甘棠。从他贝锦时催织，未必良弓便可藏。别酒自温肤自粟，箧中霜色起干将。娄江西接五湖涛，别鹢穿云望眼劳。但使鸱夷心事足，母论麟阁姓名高。安期自有仙人枣，冶子何烦大相桃。若遇鲁连东海上，为言余久爱蓬蒿。
少保戚公元敬解岭南将印还莱海访余娄上言别得二七言近体·其一
作者：王世贞
朝代：明

将星初傍女牛乡，与剔青灯秋夜长。岭海归装无薏苡，蓟门遗爱有甘棠。从他贝锦时催织，未必良弓便可藏。别酒自温肤自粟，箧中霜色起干将。
少保戚公元敬解岭南将印还莱海访余娄上言别得二七言近体·其二
作者：王世贞
朝代：明

娄江西接五湖涛，别鹢穿云望眼劳。但使鸱夷心事足，母论麟阁姓名高。安期自有仙人枣，冶子何烦大相桃。若遇鲁连东海上，为言余久爱蓬蒿。
少司徒清丰吕公枉驾见访即席有作
作者：王世贞
朝代：明

十年天地竟何如，回首沧桑感慨馀。之郡未悬徐稚榻，应门先报吕安车。休论白眼狂时事，且出青山著后书。郡酒便如漳水浊，可能相见不踌躇。
少司徒胡公蒙恩予告诗以寄情
作者：王世贞
朝代：明

无辨存臣节，扳留见帝仁。从它贝锦客，不是茧丝臣。北极丹心苦，函关紫气真。泪枯缘国士，心死作山人。欲识加餐意，他年致主身。
少司马四明范公以诗见约相过和韵奉酬
作者：王世贞
朝代：明

燕市分携春复秋，让公先已占沧洲。长夸谢傅围棋乐，不作虞卿解印愁。一范高名南斗在，四明狂客古风流。由来禹穴饶奇秘，可放灵威少日留。
少宗伯李公引疾请告援前例讯之得四绝句
作者：王世贞
朝代：明

朝霞片片锦官城，负弩诸侯待长卿。见说君王爱词赋，不教消渴怨金茎。恒时杯底黑头公，拟探梅花未许同。可是长干春酒薄，教人无赖忆郫筒。空溯长江望故山，知君终自不成还。金陵正好文星烂，玉垒那无紫气殷。青春容物冠留都，难向明时乞鉴湖。白发江东醉司马，可能无念到莼鲈。
少宗伯李公引疾请告援前例讯之得四绝句·其一
作者：王世贞
朝代：明

朝霞片片锦官城，负弩诸侯待长卿。见说君王爱词赋，不教消渴怨金茎。
少宗伯李公引疾请告援前例讯之得四绝句·其三
作者：王世贞
朝代：明

空溯长江望故山，知君终自不成还。金陵正好文星烂，玉垒那无紫气殷。
少宗伯李公引疾请告援前例讯之得四绝句·其二
作者：王世贞
朝代：明

恒时杯底黑头公，拟探梅花未许同。可是长干春酒薄，教人无赖忆郫筒。
少宗伯李公引疾请告援前例讯之得四绝句·其四
作者：王世贞
朝代：明

青春容物冠留都，难向明时乞鉴湖。白发江东醉司马，可能无念到莼鲈。
少宰学士陶公虞臣挽章
作者：王世贞
朝代：明

五月輀旌发上都，群公雪涕万人呼。仍开地下修文馆，不拜宫中续命符。吏部斗山初罢仰，君王雨露肯回枯。从知续史心犹在，握手龙门事未孤。
少年游·愁
作者：王世贞
朝代：明

万群哀雁破苍茫。无语立斜阳。远山几点，高城干堞，纵是向昏黄。欲将杯酒和情斗，情至酒先降。剽掠腰围，拨扶心泪，酿作鬓毛霜。
少年游·病后
作者：王世贞
朝代：明

朝来风面太嶙峋。逢着怕他嗔。篆烟磨冷，束书挨破，无计放吾颦。故园兵火何时断，归梦碧山贫。病骨难低，酒肠新窄，羞见意中人。
少泉太仆公谢人间久矣独有喜余迁太仆中丞二律见寄郧中赋此奉酬兼简犹子时厚太仆
作者：王世贞
朝代：明

京山南去郁嵯峨，矫首孤云奈尔何。楚水可无鱼素到，王家从昔马曹多。缄开一字成珠玉，句就千秋让薜萝。莫倚竹林憎俗物，也能兼为阿咸过。霜威不入鬓丝春，谁识三朝柏府臣。酬月独成横槊句，醉花翻爱吐裀人。放怀云梦时时阔，论旧山阳字字真。尺牍向来江表擅，却因惊坐许陈遵。章华台畔百花枝，花底春迷白接䍦。埋照自来多寓酒，逃名不尽为谈诗。听残估客西陵乐，忘却中丞南部时。任是江山能殢兴，舍人还有治装期。
少泉太仆公谢人间久矣独有喜余迁太仆中丞二律见寄郧中赋此奉酬兼简犹子时厚太仆 奉答故中丞曹文并赠二首 其二
作者：王世贞
朝代：明
体裁：七言律诗

霜威不入鬓丝春，谁识三朝柏府臣。酬月独成横槊句，醉花翻爱吐裀人。放怀云梦时时阔，论旧山阳字字真。尺牍向来江表擅，却因惊坐许陈遵。
少泉太仆公谢人间久矣独有喜余迁太仆中丞二律见寄郧中赋此奉酬兼简犹子时厚太仆·其一
作者：王世贞
朝代：明

京山南去郁嵯峨，矫首孤云奈尔何。楚水可无鱼素到，王家从昔马曹多。缄开一字成珠玉，句就千秋让薜萝。莫倚竹林憎俗物，也能兼为阿咸过。
少泉太仆公谢人间久矣独有喜余迁太仆中丞二律见寄郧中赋此奉酬兼简犹子时厚太仆·其三
作者：王世贞
朝代：明

章华台畔百花枝，花底春迷白接䍦。埋照自来多寓酒，逃名不尽为谈诗。听残估客西陵乐，忘却中丞南部时。任是江山能殢兴，舍人还有治装期。
少玄奉国蒙恩推摄国事诗以贺之
作者：王世贞
朝代：明

洪都朱邸郁摩天，同姓诸侯未乏贤。帝欲绍封齐孝后，人传摄国鲁侯年。长沙不少回旋袖，子建何烦自试篇。最好豫游銮玉地，可应歌舞但如前。
少玄瀑泉二将军母七帙褒封太夫人寿言
作者：王世贞
朝代：明

鱼轩容与夸王国，凤诏联翩出帝州。太母别封加紫绶，将军新第枕丹丘。称觞珠履三千客，绕膝斑衣十九侯。共晓含饴今日乐，不知丸胆向时愁。
尔雅楼下俯墨池
作者：王世贞
朝代：明

小阁才踰丈，千秋并在兹。芸香邺侯架，花雨右军池。蠹与身同老，鱼将砚独窥。渐来能所尽，终日但支颐。
尚书学士吴兴董公过小祗园作
作者：王世贞
朝代：明

惊传星象傍吾庐，孺子能勤长者车。林竹选留诗句后，石苔开识履声馀。先春丽藻争思御，及暝玄言转自舒。不独马曹堪拄笏，从他学士也焚鱼。扳留一水元衣带，惜别孤蟾似髻梳。为约把杯挥麈地，五陵车马万花初。
尚进士请告扶侍者十五年渡江见访索诗为赠
作者：王世贞
朝代：明

世人欣捧檄，而汝独陈情。问寝春朝美，披襟游思生。客愁过夏缓，诗句渡江清。指点娄侯国，徘徊亚子城。父为此州伯，儿结五湖盟。不作婴婚嫁，君家尚子平。
尤子求尝自言其手画苏长公后赤壁赋甚精索余书赋其尾未果今年冬子求忽使阿獠携此卷来乞二金为腊夕之资余如数与之还其卷为书赋且题一五言律子求可付虎儿善藏之勿售非其人也
作者：王世贞
朝代：明

只倚曹韩贵，穷来泥所如。真成乞米帖，吾岂换鹅书。笔底青山在，灯前白发疏。吴门有长铗，慎莫叹无鱼。
尹喜岩
作者：王世贞
朝代：明

太上流沙去不还，犹馀紫气在函关。不知元始真人位，玉局张卿第几班。
屈指
作者：王世贞
朝代：明

屈指同心客，经年省署稀。岂皆吾道拙，或与世情违。一醉乾坤是，孤吟岁月非。祇应罢簪绂，甘老薜萝衣。
展旗峰
作者：王世贞
朝代：明

猎猎峰旗空际磨，千山草木见还无。天策府中玄甲队，淮南节下黑云都。
屠田叔弃秋官幕归侍司马公公殁乞余志墓且求一歌为赠
作者：王世贞
朝代：明

屠郎读书破万卷，不及区区三语掾。以兹耻共侏儒粟，归侍髯翁寿清宴。菽水一勺轻千钟，况有今古蟠其胸。朝看明海欱日月，夕爱赤堇摅烟虹。天贻玉棺唤髯去，肯向东园借官具。娄江忽有孝廉船，问我求题君子墓。谀墓古来人所嗤，髯翁遗爱吾何疑。始知吴札千金剑，奚若中郎七尺碑。念余年来倦笔研，欲焚弃之心更愞。乞汝相携老文苑，人间一官味诚短。
屠长卿使君见过弇园与曹子念同登缥缈楼分韵得云楼字
作者：王世贞
朝代：明

促膝相夸惬所闻，不须呼酒便能醺。高情已是倾中散，奇字那能敌子云。谈到湖山如得色，坐来天地尽成文。还怜解媾西京远，牛耳于今渐属君。倚酒仍登百尺楼，欲将风物供吟眸。未规虞岭披云出，如练娄江抱郭流。八咏汝应推沈约，一觞吾可废曹丘。莫疑三老催呼棹，恐有精光犯女牛。
屠长卿使君见过弇园与曹子念同登缥缈楼分韵得云楼字·其一
作者：王世贞
朝代：明

促膝相夸惬所闻，不须呼酒便能醺。高情已是倾中散，奇字那能敌子云。谈到湖山如得色，坐来天地尽成文。还怜解媾西京远，牛耳于今渐属君。
屠长卿使君见过弇园与曹子念同登缥缈楼分韵得云楼字·其二
作者：王世贞
朝代：明

倚酒仍登百尺楼，欲将风物供吟眸。未规虞岭披云出，如练娄江抱郭流。八咏汝应推沈约，一觞吾可废曹丘。莫疑三老催呼棹，恐有精光犯女牛。
屠青浦以都布单衣见衣口占谢之
作者：王世贞
朝代：明

白越白于霜，裁将换芰裳。轻鲜傲西氎，宽博谢吴装。缟带吾乡重，绨袍汝意长。祗惊居士服，时有令君香。
屠青浦朝天歌
作者：王世贞
朝代：明

少慕谪仙人，好为谪仙语。扼揽安期生，杨眉阆风圃。自从伛偻朝群真，使我结舌安敢论。读罢琅函无一字，几曾丹灶有长春。屠君自是神明宰，滚滚词源注东海。夙世冰壶寸心旧，肯逐红尘万缘改。讼庭无事薰风吹，劝耕课织春迟迟。每逢藜饭欣然饱，便是蒲鞭肯浪施。迩者阳侯肆其毒，走决天潢翻地轴。祇输青浦不为灾，但睹苍生堪痛哭。沙头祖席花斓斑，君今此去瞻龙颜。我不道王乔飞舄叶县事，君莫及许由弃瓢颍水间。但可亹亹民生艰，它时阴德称帝意，然后相从草大还。
屠青浦长卿以诗采真聊尔倚和
作者：王世贞
朝代：明

紫气那从令尹孤，白云秋色满江湖。骊珠采去人人看，鸿宝探来字字无。任是缑山能跨鹤，宁如叶县早飞凫。相逢莫问函中记，但共长房酒一壶。
履善先生以二诗书扇见投报之
作者：王世贞
朝代：明

纨扇诗题字字新，秋风一展一含颦。少陵难字将轻过，扬子方言未易论。觅句祗应天外得，知音谁解曲中真。芙蕖纵有天然色，欲报宁无按剑人。
履善比部归自岭右赋此问之
作者：王世贞
朝代：明

闻君八月下牂牁，铜柱天荒使者过。桂岭风来秋色早，盘江水合瘴烟多。夷童夹道誇椰酒，蛮女穿花出棹歌。向识子云奇字擅，近来词赋更如何。
履大名任作
作者：王世贞
朝代：明

按章三辅狱能空，始向东方引画熊。一疏去为吴市卒，十年还试右扶风。沙头竹马抛宁在，郢手风斤老更工。稍待县官公事了，步兵还儗醉江东。
履省任后之吴兴部戏作
作者：王世贞
朝代：明

纵然名姓堕尘寰，身比阇黎可较閒。锡杖乍飞天竺寺，芒鞋还踏道场山。三生公案聊须检，十部除书了不关。细雨斜风应便住，故乡原在一帆间。
履省任后之吴兴部戏作
作者：王世贞
朝代：明

纵然名姓堕尘寰，身比阇黎可较闲。锡杖乍飞天竺寺，芒鞋还踏道场山。三生公案聊须检，十部除书了不关。细雨斜风应便住，故乡原在一帆间。
履魏三日受筴易州行府承诸公为会高台有作
作者：王世贞
朝代：明

秋声忽傍羽书寒，易水萧条雁影残。今日和戎无魏绛，当时结侠有燕丹。府僚高宴从军乐，客子悲歌行路难。莫向旧台称买骏，倦游无计可辞官。
山东道中怀于鳞郤寄
作者：王世贞
朝代：明

强欲弹冠尘黯然，怀人初就北征篇。大王风自乾坤满，高士星仍海岱偏。九畹经时芳不负，连城欲暮好谁怜。山楼念汝须相迟，白雪春来恐废弦。
山人戏为三空禅师云过去未来何劳子空子能空一切见在乎师无荅山人代曰檀越饥否且吃午斋去
作者：王世贞
朝代：明

谁云见在本来空，门外犹青万古峰。荠菜乍香藜饭熟，留君且受午时供。
山僮言游客放歌折花者戏答之
作者：王世贞
朝代：明

有例何曾问主君，六么三雅任斜曛。主人总在茅檐底，唱遍龟兹也不闻。携酒看花不碍频，唯求酒后护残春。不辞树树凭攀折，孤却明朝花下人。
山僮言游客放歌折花者戏答之·其一
作者：王世贞
朝代：明

有例何曾问主君，六么三雅任斜曛。主人总在茅檐底，唱遍龟兹也不闻。
山园示游人
作者：王世贞
朝代：明
体裁：七言绝句

携酒看花不碍频，唯求酒后护残春。不辞树树凭攀折，孤却明朝花下人。
山行至虎跑泉菴次苏长公石刻韵
作者：王世贞
朝代：明
体裁：七言律诗

百草沾风蚕月香，双鸠唤雨麦秋凉。过桥已觉世情少，到寺始知僧日长。拂藓石留行脚偈，挂瓢泉是洗心方。良公更有茶瓜在，禅悦能容取次尝。
山西丈夫化为女子
作者：王世贞
朝代：明

万事反覆那足齿，山西男儿作女子。朝生暮死不自知，雌伏雄飞定谁是。谢豹曾闻受朝谒，于菟亦解谈名理。渭南巾帼不可呼，此曹变化无时无。只今龌龊不能去，羞向人间唤丈夫。
岁暮事稀偶展白傅长庆集不觉有入戏作
作者：王世贞
朝代：明

亦知忧造物，衰怯未辞官。薄禄消无计，微名损甚难。书斋陶甓旧，灯火白诗残。依约中人业，青天可见宽。
岁暮作
作者：王世贞
朝代：明

廓落鲜所娱，沈忧岁偕暮。连岫无间绿，广庭有储素。日气惨不舒，玄阴莽回互。晨风旦夕号，岑棘窜狐兔。引领俟春阳，春阳不我顾。爽鸠代已往，羲和迫相度。盈樽庶可逃，整辙将首路。
岁暮偶成
作者：王世贞
朝代：明

回日牵风未拟晴，碧纱沾压篆烟横。倦探书卷浑无味，閒忆交游倍有情。啄雪饥乌时一下，抟云高鹳忽群鸣。呼儿浊酒还须酌，莫放人间百感生。
岁暮即事杂言六章
作者：王世贞
朝代：明

晨粥荡一瓯，饥即煨芋栗。拥衾就瞢腾，墐窦避萧瑟。守令不见存，山人无历日。有历固自佳，无历亦不必。谁道不知年，新年是初一。七尺虎躯将，自言能学道。舌底吐莲花，心头发残烧。东家怨除目，西家盼邸报。欲出中既热，欲处唇亦燥。何似两不关，蘧蘧睡一觉。冲寒裹头出，剥啄何太紧。征诗胜征税，责文如责进。才枯思复竭，拒之则不忍。何不焚笔研，深山采薇菌。悭心久已无，名根或难尽。名场走豚犬，秋风偶先登。乍闻亦欣然，门户或可冯。双眉岂必蛾，谣诼从此兴。兼复天雨雪，时时念凌兢。记取未遘时，廓然泯爱憎。天地岂不仁，来为乡邑雠。疫鬼日夜侵，尽室委阳侯。长吏佐凶岁，存者复累囚。丈夫具七尺，岂但妻子谋。朝粥与夕蔬，一饱良足羞。玄冥多骖驾，羲魄鲜停轸。故人偕密戚，落落晨星陨。沈沦酰中鸡，促数露下菌。新事久已知，偶然生不忍。却顾净居天，花冠亦萎顿。
岁暮即事杂言六章·其一
作者：王世贞
朝代：明

晨粥荡一瓯，饥即煨芋栗。拥衾就瞢腾，墐窦避萧瑟。守令不见存，山人无历日。有历固自佳，无历亦不必。谁道不知年，新年是初一。
岁暮即事杂言六章·其三
作者：王世贞
朝代：明

冲寒裹头出，剥啄何太紧。征诗胜征税，责文如责进。才枯思复竭，拒之则不忍。何不焚笔研，深山采薇菌。悭心久已无，名根或难尽。
岁暮即事杂言六章·其二
作者：王世贞
朝代：明

七尺虎躯将，自言能学道。舌底吐莲花，心头发残烧。东家怨除目，西家盼邸报。欲出中既热，欲处唇亦燥。何似两不关，蘧蘧睡一觉。
岁暮即事杂言六章·其五
作者：王世贞
朝代：明

天地岂不仁，来为乡邑雠。疫鬼日夜侵，尽室委阳侯。长吏佐凶岁，存者复累囚。丈夫具七尺，岂但妻子谋。朝粥与夕蔬，一饱良足羞。
岁暮即事杂言六章·其六
作者：王世贞
朝代：明

玄冥多骖驾，羲魄鲜停轸。故人偕密戚，落落晨星陨。沈沦酰中鸡，促数露下菌。新事久已知，偶然生不忍。却顾净居天，花冠亦萎顿。
岁暮即事杂言六章·其四
作者：王世贞
朝代：明

名场走豚犬，秋风偶先登。乍闻亦欣然，门户或可冯。双眉岂必蛾，谣诼从此兴。兼复天雨雪，时时念凌兢。记取未遘时，廓然泯爱憎。
岁暮家居有感
作者：王世贞
朝代：明

伏腊京华会，今从海上看。中原散朋旧，故国倦衣冠。诗卷供人笑，尊醪把自宽。枯桑朔意久，过鸟夕阳寒。节序颦眉得，人才屈指难。未堪时揽镜，吾鬓欲如潘。
岁暮答吴明卿
作者：王世贞
朝代：明

喧喧车骑满长安，落落吾侪握手难。岁暮风光容汝共，天涯心事仗谁看。鸿边雪净西山晓，马首云生北海寒。自是阳春无和者，朱弦莫易向人弹。
岁暮自檀州发赴青州有述
作者：王世贞
朝代：明

奉期戒輶车，含辛拜严闑。密戚追告途，新知来要辙。是时冬向暮，微阳生阴冽。断莽吐伏流，隐林遁馀雪。麇趣纵横文，鸟革凄厉舌。苍苍界飞素，暧暧动幽悦。萦回中陂幰，遥裔前坰节。之齐踪稍畅，恋魏慸犹结。载讽陟冈言，终惭贲丘哲。
岁暮行送周公瑕应聘北上
作者：王世贞
朝代：明

岁云暮矣霜风昃，周子东装问江北。阊门羔雁俄已群，蓟台骅骝歘生色。碣石天高别筑宫，平津月照新虚席。即辞太傅先奏记，又道司空勤见辟。兔苑留裁上客赋，鸿都待洒中郎墨。自吴词客推彭年，周子声价相后先。中原骤得王李法，秀句欲柱东南天。子墨客卿晚来贵，白云先生神与传。吴兴练裙残半幅，蕺山羽扇争百钱。鸡林虽买舍人句，狗监不荐赀郎篇。以兹卧病桃花坞，苜蓿潇潇映环堵。只字能飞鸿雁外，六尺居然蛙黾伍。时来莫采南山薇，吾乡故事知者稀。君不见先朝白首文供奉，小入蓬壶旋拂衣。
岁除日遇雪
作者：王世贞
朝代：明

岁晏袁安卧自惊，起看飞雪大纵横。千林艳夺梅花吐，万户寒催柏叶倾。懒废久忘环佩色，罢归偏解薜萝声。但教邻叟能婪尾，不怕残年到几更。
岐山操
作者：王世贞
朝代：明

哀哀我民，愚圣狎主。余之弗庇，忍以贻虏。率西水浒，至于岐下。伐材中林，陶瓦堲土。民未休舍，余敢宁处。顾视周原，厥田膴膴。是穮是蓘，以待来者。
岘山有朋寿堂盖为大司空蒋公刘公大司寇顾公筑也已已岁余与吴比部范太史嗣游焉吴与余俱丙戌范丁亥因题一绝以为四十年左證云
作者：王世贞
朝代：明
体裁：七言绝句

霜色蒹葭鬓共新，倚来双玉暂精神。还因四十馀年后，朋寿堂中第二人。
岘山赠故孙宪副
作者：王世贞
朝代：明

十年归汎五湖舟，蓬鬓翛然守一丘。家似桃源非避难，身如桑楚更奚求。紫衫不解为何物，青眼唯将向旧游。好语吴兴诸掌故，岘山今日重风流。
岭右张羽王明府邀合郡诸名胜会饯虎丘时江右龙司理亦集辄成二章为谢
作者：王世贞
朝代：明

府公高宴入春开，江左风流异代才。茂苑自骄群玉聚，桂林初见一枝来。分题竞胜灯前草，欲折还含雪后梅。赢得班生仙骨在，手携星藻向三台。春山如黛水如罗，胜会还期胜地过。南斗文随龙剑出，西山爽为马曹多。生公石冷思眠甚，陆羽泉遥奈渴何。闻道阳春饶丽藻，阿谁先付雪儿歌。
岭右张羽王明府邀合郡诸名胜会饯虎丘时江右龙司理亦集辄成二章为谢·其一
作者：王世贞
朝代：明

府公高宴入春开，江左风流异代才。茂苑自骄群玉聚，桂林初见一枝来。分题竞胜灯前草，欲折还含雪后梅。赢得班生仙骨在，手携星藻向三台。
岭右张羽王明府邀合郡诸名胜会饯虎丘时江右龙司理亦集辄成二章为谢其二
作者：王世贞
朝代：明
体裁：七言律诗

春山如黛水如罗，胜会还期胜地过。南斗文随龙剑出，西山爽为马曹多。生公石冷思眠甚，陆羽泉遥奈渴何。闻道阳春饶丽藻，阿谁先付雪儿歌。
岱宗之什四章
作者：王世贞
朝代：明
体裁：四言诗

瞻彼岱宗，伏云濛濛。有美君子，言栖其宫。峰何峛崺厜且㠑，彼君子哉。（一章）瞻彼济濑，伏流濊濊。有美淑人，言卜其舍。水何奫沦清且涟，彼淑人哉。（二章）自我不睹，徂寒迨暑。药房翛翛，粉泽如赭。岂无令颜，谁适子处。（三章）自我不睹，徂暑再寒。蕙轩䡅䡅，粉泽如丹。岂无皓齿，谁发子叹。（四章）
岳坟
作者：王世贞
朝代：明

落日松杉覆古碑，英风飒飒动灵祠。空传赤帝中兴诏，自折黄龙大将旗。三殿有人朝北极，六陵无树对南枝。莫将乌喙论勾践，鸟尽弓藏也不悲。
岳王墓
作者：王世贞
朝代：明

落日松杉黯自垂，英风萧飒动灵祠。空传赤帝中兴诏，自折黄龙大将旗。三殿有人朝北极，六陵无树对南枝。莫将乌喙论勾践，鸟尽弓藏也不悲。
峻伯将至先以诗来走笔邀之
作者：王世贞
朝代：明

忽报嵇康驾，频呼阮籍杯。乾坤双眼对，海岱故人来。雪入朱弦尽，春留綵笔开。欲东虽马首，无乃一徘徊。
崇明孙少府迁为王官两台力挽署篆飘然而西和归去来辞以见志书此贤之
作者：王世贞
朝代：明

大海东南保障哉，赞公何自托邹枚。王门未曳长裾去，父老初从卧辙回。乔木地宽轻禄食，柴桑家近好归来。饶它设醴仍虚左，自有黄花佐酒杯。
崇明陆叟移居吴城以上元夕生儿友人索赠
作者：王世贞
朝代：明

君是东海人，却爱吴阊土。抱得照乘珠，一朝归合浦。此珠煜煜光欲然，掌上谁能不见怜。来从老蚌无双美，把向明蟾一对圆。银灯膏火千门动，上元夫人亲抱送。他年拂拭向秦廷，十五连城玉争重。
崇福岩
作者：王世贞
朝代：明

若论太上高真福，黄阁如云不要开。粗衣淡饭无他事，一岁看山一百回。
崌崃歌题画赠张中丞肖甫
作者：王世贞
朝代：明

帝遣鸿濛奠西极，擘作崌崃两拳石。南含女几万叠青，下注岷江双练白。峰顶平悬日月观，泉端对写烟霞色。严道之阳绝紫金，勾檷以往无白璧。岂谓扶舆歇灵秀，固知真宰钟词伯。中丞昔时此中居，羚㚟为友龙蛇俱。空庭种药成书带，大鸟衔鳣非䲀鱼。铭就孟阳输剑阁，赋成得意荐相如。南山猿呼北山鹤，九折驱车亦不恶。二华星窥一帐褰，三江雪喷千帆落。宾从如云拥朝暮，旌旗合遝横寥廓。犹自踟蹰思锦乡，莼鲈乍发步兵狂。东吴王孙画岝崿，西蜀公子神飞扬。初疑笔作蛾眉妩，便欲身依白帝傍。野夫为挽中丞住，不作中丞意中句。文成赤松事已远，壮武青萍喜初遇。况乃潘舆处处安，何烦却返王阳驭。
巍父佳父二国尉合书及诗见寄极有龙门之思因及于鳞怅然有怀奉荅时舍弟方按部其地
作者：王世贞
朝代：明

并马翩翩过酒胡，子侯腰玦有珊瑚。青萍对结雌雄斗，石笋双抽大小孤。笛里悲风追济上，琴心流水到姑苏。不须惆怅登龙远，曾试吾家阿敬无。
州名·散步郊野间即事有感
作者：王世贞
朝代：明

索处寡合并，三益不我迟。散步遵广隰，江干饶奇致。流水青宛转，垂杨绿遥裔。波风徐自发，翛翛微凉至。古墓交长衢，深楸起幽意。荆棘日夜生，能无雍门泪。兖客奏钟鼓，爰居终不豫。稻粱苟足谋，缨弁非所冀。
己丑元日即事
作者：王世贞
朝代：明

嵩呼初毕卷朝班，转入玄宫松柏间。北忆青阳开左个，南瞻紫气满钟山。屠苏却借宫官榼，冒絮聊温野客颜。卦数已周成底事，不如酣卧掩柴关。
己巳大名元日试笔
作者：王世贞
朝代：明

冯扶帝里未全遥，物色王正喜更饶。四海三新隆庆朔，百年两见孝宗朝。条风应候吹仍暖，腊雪留祥炯不消。一酌椒花还自慰，颇闻迁地近渔樵。
已卯元日雪中小饮试笔时以除夕立春
作者：王世贞
朝代：明
体裁：七言律诗

柴门爆竹不须催，病怯流年又一回。已遣黄鸡驱腊去，真成白雪和春来。盘中传菜犹疑柏，庭际封条总是梅。任使台官傅酒诰，可能兹日废衔杯。
师道太史兼直外制赋此寄之
作者：王世贞
朝代：明

十载扬雄赋已奇，始来西掖拜恩时。铜扉夜色宣麻早，阁道春阴视草迟。赐沐不言温室树，裁篇空忆上林枝。山东父老须臾在，汉诏还应下赤墀。
帝省礼门颂张母也母寡而贞底孺于成行年七十祝之使养禄也五章章六句
作者：王世贞
朝代：明
体裁：四言诗

帝省礼门，爰毓之祥。俾女于宋，而妃于张。宜尔宗祧，宜尔舅嫜。（一章）帝宁不勤恤，而张是痡。有凤九苞，殈于天衢。琢之劘之，试以百罹。（二章）莫苦匪荼，视汝则荠。莫畏匪酖，视汝则醴。先君之思，以勖孺子。（三章）伯孺而谷，先君所衷。夜如何其，诵声隆隆。惟此诵声，若自杼中。（四章）战战栗栗，以保七帙。虽则七帙，皎若一日。祝之厘之，不家食吉。（五章）
席上探赠得鲁望
作者：王世贞
朝代：明

春风木兰楫，遇尔阖闾城。西出横塘晓，寒花千树明。经营多酒事，飞动各诗名。独有分携处，依然黄鸟声。
常州道中逢王百谷
作者：王世贞
朝代：明

微名总愧尺书求，况遇相如已倦游。席帽初抛燕市日，隐囊徐坐晋陵秋。人中变色偏谈虎，老去全身且应牛。纵得量移君不羡，好携双桨待沧洲。
常春岩
作者：王世贞
朝代：明

道人高卧嵾山崖，时挟青童酣紫霞。戴胜长鸣三月候，条风不断四时花。
幡经台
作者：王世贞
朝代：明

西望幡经台，萧条欲非故。陶令呼不来，谢监推不去。远公既以远，兹意畴能悟。
平台小曲水流杯处西俯飞练峡
作者：王世贞
朝代：明

云根嶂前散乳玉，渺渺流杯尾相逐。瀑布飞湍仅寻丈，莲花宛转宁九曲。山阴兰亭千古稀，匡庐开先天下奇。会得逍遥此中意，不须频与向禽期。
平城歌·其三
作者：王世贞
朝代：明

开一角，纵汉兵。汉天子，有神灵。
平城歌·其四
作者：王世贞
朝代：明

汉天子，何神灵。韩彭死，冒顿生。
平阳伎
作者：王世贞
朝代：明

杨柳堤边控紫骝，葡萄新锦费缠头。春灯遍照平阳舞，不信流黄一段愁。玉为歌管簇雕栏，锦作莲花捧翠盘。一片新妆惊月色，万行琼树雪中看。
平阳伎·其一
作者：王世贞
朝代：明

杨柳堤边控紫骝，葡萄新锦费缠头。春灯遍照平阳舞，不信流黄一段愁。
平阳伎·其二
作者：王世贞
朝代：明

玉为歌管簇雕栏，锦作莲花捧翠盘。一片新妆惊月色，万行琼树雪中看。